Cəmi 2303 nəfər rus soyad sonluğundan imtina edib: » "Dünya" informasiya agentliyi\nRusiyada koronavirusa yoluxanların sayı 8 mini ötdü ..... Sahil Babayevin Prezidentin siyasətinə qarşı MƏSULİYYƏTSİZLİYİ ..... Azəbaycanda onlayn yolla narkotik vasitə və psixotrop maddələr satan daha bir narkokuryer saxlanılıb ..... “JEK” müdiri həbs edildi ..... Sahib Rəhimov vəfat edib ..... "Bax, sosial ədalət burada pozulub" ..... “Elçin Bilalov xəstələrin dərmanlarını vermir, apteklərdə satdırıb, talançılıqla məşğul olur” ..... Azərbaycan nefti yenidən bahalaşıb ..... “Belə davam edərsə, un və un məhsullarının qiyməti qalxacaq” ..... Ermənistanda 881 nəfər koronavirusa yoluxub ..... Pandemiya vaxtı “seçki”: Cinayətkar rejim nə istəyirdi və niyə alınmadı ..... Sabah Milli Məclisin iclası keçiriləcək ..... Goranboyun icra başçısı ilə bağlı ilginc iddialar... ..... Şəmkirdə ailə üzvlərini yandıran şəxs barəsində iki maddə ilə cinayət işi başlanıb ..... Bakıda “Köhnə Hamam” deyilən tikilidə kişi meyiti tapılıb ..... OPEC+ iclasından öncə neftin qiyməti yüksəldi ..... "Məsləhət verməklə iş bitmir, Neftçalada maska və spirt tapılmır" ..... "Dövlət Gömrük Komitəsinə 40000-50000 manata işə düzəldə biləcəyini dedi" ..... Koronavirusun qan komponentləri ilə yoluxduğu təsdiqlənməyib ..... Saleh Məmmədovun işçisi ittiham olunur... ..... Dövlət Komitəsi kişiləri ev işlərini görməyə çağırdı ..... "Brent" neftinin qiyməti bu il 33, gələn il isə 45 dollar olacaq ..... Nizami rayonunda koronavirus pandemiyası ilə bağlı qabaqlayıcı tədbirlər davam etdirilir ..... Koronavirus və Naxçıvan: Maraqlı məqam var ..... Məşhur dələduz yenidən saxlanıldı ..... Karantin rejiminin pozulmasına görə 8514 hərəkət iştirakçısı inzibati məsuliyyətə cəlb edilib ..... Milli Məclisdə kadr islahatları aparılarsa... ..... Qadınlara qarşı zorakılığı törədənlər daha çox öz həyat yoldaşlarıdır ..... Mətbuat öz "koronavirusundan" müalicə olunur... ..... “Baklift-2”nin sabiq rəisi barəsində cinayət işi başlanıb ..... Necə etmək olar ki, işçilərə çatacaq dövlət yardımını sahibkar mənimsəməsin? ..... İş yerləri bağlandı, qazanc qalmadı: Rusiyadan göndərilən pullar kəskin azalıb ..... Lerikdə hamilə məktəbliyə görə 59 yaşlı müəllim həbs edildi ..... EIA Azərbaycanın neft hasilatı üzrə proqnozunu dəyişib ..... Pandemiya Dağlıq Qarabağ prosesinin diplomatik vektorunu iflic edib ..... Heydər Əsədov pullarını belə xərcləyir... ..... Bu rayonlar üzrə pensiyaların ödənilməsinə başlanılır ..... “Bir çox dövlətlər öz müstəqilliklərini itirəcək, amma Azərbaycan…” ..... "Xüsusi karantin rejiminə əməl olunmasa, çətin günlərimizin ömrünü uzadacağıq" ..... "Bakı Sığorta"nın durumu GƏRGİNDİR .....\nTarix: 24-01-2020, 03:28 | Çap et\nÖtən il qeydiyyat orqanlarına adın, ata adının və soyadın dəyişdirilməsi ilə bağlı ümumilikdə 2689 müraciət daxil olub.\nBu barədə Ədliyyə Nazirliyindən bildirilib. Məlumata görə, il ərzində soyad sonluğunun dəyişdirilməsi üçün 2308 müraciət daxil olub və onların hamısı təmin edilib. Məlumata əsasən, adın, ata adının və soyadın, habelə soyad sonluğunun dəyişdirilməsi vətəndaşların istəyinə və ərizəsinə əsasən qeydə alınıb.\nQeyd edək ki, soyad sonluqlarını dəyişmək niyyətində olan vətəndaşlar çoxdur. Amma bunun çətin bir prosedur olması ilə bağlı fikirlər formalaşıb ki, bu da vətəndaşları bu işdən çəkindirir.\nVəkil Əsabəli Mustafayev Cebhe.info-ya açıqlamasında bildirib ki, əslində soyad sonluqlaırının dəyişdirilməsi asan prosedurdur:\n“Bunun üçün ya ASAN Xidmətə ya da Qeydiyyat şöbələrinə müraciət etmək lazımdır:\n“Heç bir digər prosedur olmadan bunlar dəyişdirilir. Ola bilər ki, insanlar bundan az məlumatlıdırlar deyə, çox müraciət etmirlər. Ona görə də maarifləndirmə kampaniyası aparmaq, insanlara izah etmək lazımdır ki, bu çətin deyil, məhkəməyə mürciət etməyə ehtiyac yoxdur. Bu zaman bu daha kütləvi hal alacaq”.\nHüquqşünas deyir ki, bəzən vətəndaşlar soyad əvəzinə ata və ya baba adını götürürlər, bəzən isə qadınlar da “oğlu” sonluğu ilə bitən soyadları götürülər ki, bu zaman bir sıra çətinliklər yaranır:\n“Burada bir qədər mürəkkəblik var və məhkəməyə müraciət etmək zərurəti yaranır. Bu da o qədər çətin prosedur deyil. Xüsusilə də gəncləri soyad sonluqlarını dəyişməyə təşviq etmək lazımdır”.


Novruz bayramı ilə əlaqədar əhaliyə MÜRACİƏT: 112-yə zəng edin! – Yenicag.Az\nAna Səhifə Cəmiyyət Novruz bayramı ilə əlaqədar əhaliyə MÜRACİƏT: 112-yə zəng edin!\nNovruz bayramı ilə əlaqədar əhaliyə MÜRACİƏT: 112-yə zəng edin!\nYeni Çağ Media Qrupu – Mart 16, 2021 - 14:57\nFHN-in Mətbuat xidmətindən Yenicag.az-a daxil olan müraciətdə deyilir:\n“Hazırda bütün dünyada davam edən pandemiya fonunda ölkəmizdə də COVID-19 virusunun yayılması insanların həyat və sağlamlığı naminə Novruz bayramının bu il ənənəvi şəkildə qeyd olunmasını arzuolunmaz edir.\nTəhlükə zamanı 112-yə zəng edin!”


Təmir – tikinti işləri | Arch City -->\nƏsaslı tikinti dedikdə yeni bir binanın tikintisi və ya mövcüd binanın yenidən qurulması, rekonstruksiyası nəzərdə tutulur.\nƏsaslı tikinti bir neçə mərhələdən ibarətdir:\nTikinti prosesinin texniki və iqtisadi əsaslandırılması;\nMühəndisi-texniki tədqiqatların aparılması;\nTikinti prosesinin təşkil olunması;\nTikinti sahəsinin hazırlanması və müvəqqəti qurğuların yaradılması;\nƏsaslı quruculuq işləri;\nTəmir və tikinti işləri bütün dövrlərdə aktual mövzu olmuşdur. İnsanlar hər zaman həyat səviyyəsinin yaxşılaşdırılması üçün çalışmışlar. Köhnə tikililər sökülür və yerində yeni hündür mərtəbəli binalar, göydələnlər inşa edilir. Yeni və təmirə ehtiyacı olan mənzillərdə də öz növbəsində vaxt aşırı kosmetik və ya əsaslı təmirə ehtiyac duyulur. Beləliklə tikinti sahəsinə hər zaman ehtiyac duyulduğu danılmaz faktdır. Əgər Siz keyfiyyətli evdə yaşamaq istəyirsinizsə tam təmirli ev almaq məsləhət görülmür. Yaxşı evi özün üçün və özünə uyğun tərzdə tikməlisən. Biz evi Sizə layiq tərzdə layihələndirir və tikirik. Biz qısa müddətdə və münasib qiymətlərlə təmir, tikinti, daxili bəzək işləri və sair işlər üzrə geniş çeşiddə xidmətlər təklif edirik.\n“Arch City” şirkəti tərəfindən göstərilən xidmətlər\nMüasir tikinti materiallarından və müasir texnologiyalardan istifadə etməklə şəhər daxili və şəhər kənarı evlərin tikilməsi və təmiri;\nİstənilən səviyyəli çətinliyə malik müxtəlif sahələrin tikintisi və təmiri;\nOfislərin təmiri və tikintisi.\n“Arch City” şirkətinə müraciət etməyiniz üçün əsas səbəblər:\nQısa müddət ərzində təmir və tikinti işlərinizi həyata keçirəcəyik;\nBizimlə yalnız yüksək ixtisaslı və məsuliyyətli mütəxəssislər çalışır;\nBiz qiymətləri münasib səviyyədə saxlayırıq.\nTəmir – tikinti işləri (evlərin, ofislərinin təmiri., sənaye obyektlərinin, ofis və inzibati bina, yaşayış evlərinin tikintisi). “Arch City” göstərdiyi bütün xidmətlər üzrə kifayət qədər təcrübəyə malikdir. Əsaslı tikinti işləri zamanı çəkilmiş xərclər kapital qoyuluşu hesab edilir və aşağıdakı xərc maddələrinə bölünür.\nTikinti prosesində istifadəsi zəruri olan avadanlıq və alətlərin dəyəri;\nDolayı işlərin dəyəri;\nLayihələndirmə işlərinin dəyəri;\nAvadanlıqların quraşdırılması xərcləri;\nİdarə etmə və əmək haqqı xərcləri.


16.11.2016 09:33 | Oxunma sayı: 790\n“Odlar Yurdu” birinci beşlikdə\nSerbiyanın Novi-Sad şəhərində şahmat üzrə klublararası Avropa kuboku yarışı finişə çatmışdır. Kişi komandalarının turnirində 62, qadınların yarışında 14 komanda mübarizə aparmışdır. Azərbaycanın “Odlar Yurdu” komandası həm kişilərin, həm də qadınların turnirində beşinci olmuşdur.\nRauf Məmmədov, Teymur Rəcəbov, Qədir Hüseynov, Arkadi Naydiç, Eltac Səfərli, Emil Sutovski, Vasif Durarbəyli və Nicat Abasovdan ibarət heyətimiz 14 mümkün xaldan 11 xal toplamış və həmin nəticə ilə ikinci-dördüncü yerləri tutan “Mednı Vsadnik”, ŞSM (hər ikisi Rusiya) və “Aşdod” (İsrail) klublarından yalnız əlavə göstəricilərə görə geri qalmışdır. Qızıl medalları isə “Alkaloid” (Makedoniya) qazanmışdır.\n“Odlar Yurdu”nun qadın komandası da beşinci olmuşdur – 8 xal. Bu komandamız Zeynəb Məmmədyarova, Günay Məmmədzadə, Gülnar Məmmədova, Nərmin Kazımova və Aydan Höccətovadan ibarət heyətlə çıxış etmişdir.\nAvropanın ən güclü klubu adını Monte-Karlonun “Monako” komandası qazanmışdır – 14 xal. İkinci- üçüncü mükafatlara Gürcüstanın “Nona” (11 xal) və Rusiyanın “Yuqra” (10) klubları sahib olmuşlar.\nAzərbaycan şahmatının lideri Şəhriyar Məmmədyarov isə Novi-Sad turnirində Serbiyanın “Sveti Nikolay Srpski” komandasının şərəfini qorumuşdur. Onun komandası 10 xalla doqquzuncu yeri tutmuşdur. Məmmədyarov birinci taxtada oynayaraq 5 xal qazanmışdır (4 qələbə, 2 heç-heçə, 1 məğlubiyyət).\nNoyabrın 13-də futbol üzrə 2018-ci il dünya çempionatının seçmə yarışlarında daha səkkiz görüş oynanılmış və turnir gələn ilin baharınadək “istirahətə çıxmışdır”.\nBuilki yarışların finişində keçirilmiş oyunlar belə nəticələnmişdir: “A” qrupu. Bolqarıstan – Belarus – 1:0, Lüksemburq – Hollandiya – 1:3; “B” qrupu. Macarıstan – Andorra – 4:0, İsveçrə-Farer adaları – 2:0, Portuqaliya – Latviya – 4:1; “H” qrupu. Belçika – Estoniya – 8:1, Kipr – Cəbəllütariq – 3:1, Yunanıstan – Bosniya və Herseqovina – 1:1.\nDünya çempionatının seçmə mərhələsində növbəti görüşlər gələn ilin baharında keçiriləcəkdir. Azərbaycan milli komandası martın 26-da Almaniya yığmasını qəbul edəcəkdir.


Ukrayna prezidenti kim olacaq – Zelenski yoxsa Poroşenko\n15:10 24 Fevral 2020\n"Oliqarxın marionetkası" oliqarxa qarşı: Məsələ ikinci turda həll olunacaq\n16:14 01.04.2019 Qısa URL\nSon nəticələr Ukraynada prezident seçkilərinin ikinci turunun qaçılmaz olduğunu göstərir\nBAKI, 1 aprel — Sputnik. Ukrayna keçirilən prezident seçkilərinin nəticələri yavaş-yavaş bəlli olmağa başlayır. Sputnik Azərbaycan Ukrayna MSK-sına istinadən xəbər verir ki, hazırda bülletenlərin 80,33%-i sayılıb.\nSon nəticələr Ukraynada prezident seçkilərinin ikinci turunun qaçılmaz olduğunu göstərir. Seçkilərin birinci turunun nəticələrinə görə, liderliyi şoumen Vladimir Zelenski edir. O, seçicilərinin 30,41%-nin səsini toplayıb. İkinci pillədə isə hazırkı prezident Pyotr Poroşenko durur. O, Ukrayna vətəndaşlarının 16,03%-nin səsini toplayıb. Üçüncü yerdə isə 13,24% səslə "Batkivşina" partiyasının sədri Yuliya Timoşenko qərarlaşıb.\nUkrayna MSK-nın məlumatlarına əsasən, namizədlərdən heç kim birinci turda qələbə üçün lazım olan səsi toplamayıb. Zelenski ilə yanaşı ikinci tura hazırkı prezident Poroşenko və "Batkivşina" partiyasının lideri Yuliya Timoşenko da iddialıdır. Hazırda Poroşenko Timoşenkonu 3%-dək qabaqlayır.\nPrezident seçkilərinin ikinci turunda Vladimir Zelenski ilə Pyotr Poroşenkonun iştirak edəcəyi gözlənilir. Bəs Ukrayna prezidenti olacaq bu şəxslər kimlərdir?\n41 yaşlı Ukraynalı siyasətçi, şoumen, aktyor və rejissor Vladimir Zelenski 25 yanvar 1978-ci ildə Krivoy Roq şəhərində anadan olub. Onun atası - Aleksandr Semenoviç Zelenski texniki elmlər doktoru, professor, kompüter elmləri şöbəsinin müdirdir. Anası Rimmza Zelenskiya isə təqaüdçüdür. O, 40 il müddətinə mühəndis kimi çalışıb. O, valideynləri ilə birgə 4 il Monqolustanda, Erdenet şəhərində yaşayıb və orada birinci sinifə gedib.\nO, 2006-cı ildə Zelenski "Ulduzlarla rəqs - 1" layihəsinin Ukrayna versiyasında iştirak edib. Bal rəqsləri üzrə iki dəfə dünya çempionu Alena Şoptenko ortağı olub. Bu şou Televiziya şousu ekranlara rekord sayda tamaşaçı toplayıb. Ümumi olaraq televiziya auditoriyasının 87,57% məhz bu şounu izləyib. Şounun qala gecəsi isə yeni il günü prezidentin xalq müraciətini belə qabaqlayıb. Daha sonra o, müxtəlif televiziya şoularında iştirak edib, konsertlər verib, televiziya ssenariləri yazıb.\n2011-ci ildə isə Vladimir Zelenski Filip Kirkorovla "Faktor A" televiziya layihəsini birgə aparıb. Zelenski, həmçinin kinoya da çəkilib. O, 2008-ci ildə "Böyük şəhərdə sevgi" filmində stomatoloq İqor roluna çəkilib. 2010-cu ildə isə o filmin davamı olan "Böyük şəhərdə sevgi -2" filminə çəkilib. 2011-ci ildə onun iştirakı ilə "İşdə Məhəbbət. İndiki dövr" adlı filmin premyerası olub. 8 mart 2012-ci ildə Zelenskiyin baş rolu canlandırdığı "8 ilk görüş" filmi yayımlanıb. 1 yanvar 2014-cü ildə "Böyük şəhərdə sevgi 3" filmi nümayiş olunub və Zelesnkiy bu filmdə də stomatoloq İqor rolunu canlandırıb. 1 yanvar 2015-ci ildə isə onun iştirakı ilə yenidən "8 yeni görüş" filmi ekranlara çıxıb.\n2018-ci ilin sonunda ukraynalı jurnalist Dmitri Qordona müsahibəsində onun partiyası "Xalqın xidmətçisi" partiyasının növbəti parlament seçkilərində iştirak etmək niyyətində olduğunu, prezident seçkilərində iştirak etmək barədə düşündüyünü dilə gətirib.\n31 dekabr 2018-ci ildə Yeni ilə bir neçə dəqiqə qalmış Vladimir Zelesnkiy "1+1" telekanalında ukraynalılara müraciətində prezident seçkilərində iştirak edəcəyini bildirib.\n21 yanvar 2019-cu ildə "Xalqın xidmətçisi" partiyası Vladimir Zelenskiyin namizədliyini rəsmən prezident postuna irəli sürüb.\nÖtən gün keçirilən seçkilərin rəsmi nəticələri aprel ayının 10-una qədər elan olunmalıdır. Həmçinin bu tarixə qədər Ukrayna MSK-sı seçkilərin ikinci turuna keçirilib-keçirilməməsi barədə qərar qəbul etməlidir.\nİkinci namizəd Pyotr Poroşenko 26 sentyabr 1965-ci ildə Bolqradda anadan olub. O, Kiyev Dövlət Universitetində Beynəlxalq münasibətlər və Beynəlxalq iqtisadiyyat fakültəsində, Beynəlxalq İqtisadi Münasibətlər ixtisası üzrə təhsil alıb. Ali təhsilə yiyələndikdən sonra kakao satışında şəxsi biznesini qurub. 1990-cı ildə bir neçə qənnadı fabrikinin sahibi olub, sonralar bu fabrikləri "Roşen" adı altında birləşdirib və "Roşen" Ukraynanın ən çox məhsul istehsal edən qənnadı fabrikinə çevrilib. 1998-2005-ci və 2006-2007-ci illərdə Ukrayna Ali Radasının xalq deputatı olub. O, 2009-2010-cu illərdə Ukraynanın baş naziri olub. 2014-cü ildə keçirilən seçkilərdə isə Ukrayna prezidenti seçilib.\nSeçkidən sonra bəyanat verən Pyotr Poroşenkonun sözlərinə görə, seçkilərin ikinci turunda o, "ukraynalı oliqarxın (İqor Kolomoyski – red.) marionetkası” ilə yarışacaq.\nQeyd edək ki, Ukrayna qanunvericiliyinə əsasən, prezidentliyə namizədlərdən heç biri 50%+1 səs yığmayacağı təqdirdə prezident seçkilərinin ikinci turu 21 apreldə keçiriləcək. O, Kiyev Dövlət İqtisad Universitetinin Krivoy Rog İqtisadi İnstitutunda təhsil alıb. O, hüquqşünasdır, lakin iki aylıq təcrübə istisna olmaqla, heç vaxt öz ixtisası üzrə işləməyib.\nUkrayna MSK-nın prezident seçkilərinin ikinci turunun nəticələrinə dair protokolları 1 may 2019-cu ilə qədər elan olunmalıdır.


Hava gəzintiləri - Kolleksiyalar\nBaşlıq: Hava gəzintiləri.\nGöstərilən tarix: 02 Avqust 1817\nÖlçülər: Boy 34.5 - Genişlik 49\nTexnika və digər göstəricilər: Parisdə Ch.Bance tərəfindən redaktə edilən Lerouge (oymaçı) tərəfindən həkk olunmuş yumşaq oyma\nŞəkil istinad: 04-509695 / 67.44.1 D\nYayın tarixi: İyul 2007\nXVI Louis sarayında bankir olan Nicolas Beaujon (1708-1786), faubourg Saint-Honoré ilə Champs-Elysées arasında inşa edilmiş bir çılğınlığa sahib idi. Honoré de Balzac, 1846-cı ildə 1850-ci ildə öldüyü Chartreuse de Beaujon'un yardımçı binalarını satın aldı.\nSalomon Rotşildin dul qadını, Baronessa Adele, Louis XVI üslubunda bir saray tikmək üçün hər şeyi darmadağın edənə qədər 1874-cü ilədək tərk edildi. İndi bu oteldə Milli Fotoqrafiya Mərkəzi fəaliyyət göstərir.\nBu oymanın müəllifi Ambroise Louis Garneray (1783-1857) bir rəssam, rəssam və qravüraçıdır, sərgüzəştli bir həyatı bilir: Dəniz Qüvvələrinin rəssamı, Surcouf və Dutertre ilə özəl, o da bir yazıçı, romanın sələfidir. dəniz macərası. Dövrünün romantik hərəkatına aiddir.\nBaşlıq göstərir : Hava gəzintiləri, Jardin Baujon. Əlahəzrətinin hüzurunda, 2 Avqust 1817.\nBu, həqiqətən bir hava gəzintisidir, roller sahil gəmisinin atasıdır. Bu cazibənin ikiyə ayrılan bir dəmir yolu var. Sərnişinlər zərif üç təkərli avtomobillərlə mərkəzi tırmanışa minirlər və sonra başlanğıc nöqtəsinə dönmədən əvvəl əyilmiş iki yan relsdən enirlər. Bu zaman vaqonlar təxminən 60 km / saata çata bilər.\nMətndən də göründüyü kimi, XVIII Louis bu bağda əylənməyə gəldi. Çətinliklə məşqçisindən kənarda, atlı qorumasını müşayiət edərək təsirli cazibəni tapdı. Bu yaddaqalan hadisə, mətndə göstərildiyi kimi, L. Garneray tərəfindən təbiətdən çəkilmiş, Lerouge tərəfindən həkk edilmişdir və xatirə olaraq satılır: Parisdə Jardin Baujon və Ch.Bance, Rue J.J. Rousseau.\nZəngin burjua və aristokratların zərif camaatı ön planda gəzir, bir ailə və ya bir cüt kimi görünürlər. Bərpa modasına görə qadınların döşlərinin altına qurşanmış paltarları var. İki fiqur türklər kimi bir kafa taxmış ola bilər. Aşağıda, bir neçə nəfər hava gəzintisinə çıxmağa hazır olan bilet kassasında görünür. Ən sağ tərəfdə, bir garsonla oturmuş bir cütə içki gətirən bir kafenin olması, buranın tamamilə rahatlaşdırıcı funksiyasını təsdiqləyir. Park əyləncə və əyləncə naminə salınmışdır.\nArxa planda, sağda, kərpic lüləsi olan, neo-Gotik üslubda olan həqiqi bir dəyirman olan Moulin Joli bir zirvədə yerləşir. Qanadlar şəlalələri bəsləyən su nasosunu idarə edir. Dəyirmanlar daha sonra Paris mənzərəsində tanışdırlar, paytaxtın qapılarında mövcuddurlar, sonra Montmartre buttezindəki kimi xidmət edir, taxıl, daş, suvaq və ya soğan üyüdürlər. Bəziləri Moulin de la Galette və ya Moulin Rouge kimi zamanın sınağından çıxdı.\nPeşəkar əyləncələrin gəlişi\nRoller barterlərinin tarixi istirahət tarixinə nümunədir:\n"La pick-up" əvvəlcə Savoy dağlarının paketlərdə sürüşərək sürüşərək sürüşmək və yeni bir sürət hissi yaratmaqdan ibarət məşhur bir təcrübə idi. 1815-ci ildə Parisin Ruslar tərəfindən işğalı ilə Fransızlar relslərə sürüşən vaqonda bir yamacdan enmə əyləncəsini yenidən kəşf etdilər. Bu qəbildən təxminən yeddi müəssisə tikildi: Fransız dağları, Delta, Belleville Dağları, Amerika dağları, Liliput, İsveçrə və Misir. Aristokratların əyləncəsi üçün ayrılmış yerlərdən ilham alan bu əyləncə parkları 1850-ci ildən etibarən pullu idi və burjuaziyaya qarşı yönəldilmişdi. Populyarlaşma mərhələsi, 1845-ci ildə açılan Kopenhagendəki Tivolidə olduğu kimi, "Roller sahil gəmisi" nin qalmasına və əyləncə parkını qurmasına imkan verir. Parisdə, PMU-nun ixtiraçısı Joseph Oller, sahibi du Moulin Rouge, 1887-ci ildə ikiqat səkkiz izləyən 200 metrlik bir relslə qurulmuş bir roller sahil gəmisinə sahib idi. Onlar yaxşılaşırlar, roller sahil gəmisi olurlar və XX ərəfəsindəe əsr sürətlə yığılmaq və sökülmək üçün hazırlanmışdır. Eyni zamanda, sirk toy yeməkləri zamanı qastronomiyanın populyar çevrələrə daxil olduğu böyük marquees altında səyahət etməyə başladı. O vaxta qədər yarmarkalar ticarət və əyləncəyə yönəldilmiş, İkinci İmperiya dövründə gəzinti əyləncə parkları olmaqda ixtisaslaşmış: əyləncə parkları.\nAlain CORBIN Boş vaxtın gəlişi 1850-1960 Paris, Flammarion 2001 Zeev GOURARIER Bir vaxtlar lanet olub ... A-dan Z-ə, 1850-1950-ci illərdə Grande Halle de la Villette sərgisi, 18 sentyabr 1995 - 14 yanvar 1996 Paris , RMN nəşrləri, 1995.\nValérie RANSON-ENGUIALE, "Hava gəzintisi"\nVideo: Gölcük Gölü. İzmir Gölcük. Ödemiş Gölcük Gölü. Bozdağ Gölcük Turu. Gölcük Gölü Ödemiş\nUSS Mahan (DD-102) sürətli minerayer kimi, c. 1920-22\nObama Administrasiyasının 46 -cı günü - Tarix\nMithraic Relief - 3D Görünüş\nCopyright © komuna-dragash.org | Hava gəzintiləri...


Bu təhsil ocağında da durum fənadır... - İDDİA » Azerinfo.Az\n10-01-2019, 14:00 Oxunub: 277\nGəncə Tibb Kolleci 1931-ci ildə Azərbaycan SSR Xalq Səhiyyə Komissarlığının qərarı ilə Tibb Politexnikumu kimi yaradılıb, 1935-ci ildə Feldşer-Mama Məktəbinə, 1939-cu ildən isə N.K.Krupskaya adına Kirovabad baza Tibb Məktəbinə çevrilib. 2010-cu ilin iyun ayından bu təhsil ocağı Gəncə Tibb Kolleci adlandırılıb. İki korpusdan ibarət kollec binası ötən ilin oktyabr ayında əsaslı təmir olunaraq tələbələrin ixtiyarına verilib. Burada aparılan əsaslı təmir işləri nəticəsində elmi-praktik konfrans zalı müasir üslubda təmir olunub. Dərs otaqları və kabinetlər yeni əyani vasitələrlə təchiz ediliblər. İki həftə əvvəl Gəncə Şəhər İcra Hakimiyyətinin başçısı Niyazi Bayramov Gəncə Tibb Kollecində olub. Şəhər rəhbəri təhsil müəssisəsində yaradılan şəraitlə tanış olub, burada yeni qurulan elektron kitabxananın təqdimatında iştirak edib. Əlbəttə, bütün bu sadalanan maddi-texniki təminat tədrisin keyfiyyətinə müsbət təsir edən amildir. Amma ən əsası deyildir… Etibarlı mənbədən verilən məlumata görə, kollecdə hökm sürən korrupsiya atmosferindən sıxılan bəzi tələbələr icra hakimi kollecdə olarkən, ona şikayət etmək istəyiblər. Lakin onları cənab başçıya yaxınlaşmağa qoymayıblar. Kollecdə «Müalicə işi», «Praflaktik tibb bacısı», «Mamalıq», «Əczaçılıq», «Ortopedik stomatologiya», «Diaqnostik laboratoriya» ixtisasları üzrə mütəxəsislər hazırlanır. Ancaq həmin gənclərin yetərincə savadlı mütəxəssis kimi yetişmələri şübhə doğurur. Biz bunu əsla onların qabiliyyət qüsurları ilə əlaqələndirmək fikrində deyilik. Məsələ burasıdır ki, kollecdə baş alıb gedən rüşvət atmosferi az — çox oxuyan tələbələri də ruhdan salır. Qənaətbəxş durumda olanlar yalnız «yuxarıda «adamı olanlar, tapşırılanlardır. Bu günlərdə sözügedən kollecin «mamalıq» ixtisası üzrə oxuyan tələbələrindən birinin valideyni redaksiyamıza müraciət edərək, qarşılaşdıqları total rüşvət tələbindən söz açmışdır. Valideyn bildirmişdir ki, qızı illik 600 manat təhsil haqqı ilə ödənişli təhsil alır. Onun verdiyi məlumata görə, təkcə «mamalıq» fakültəsində 3 şöbə var. Hər şöbədə bir neçə qrup fəaliyyət göstərir. Qış və yay semestrlərində 8 fənnin hər birinə görə tələbələrdən hərəyə 50 manat pul yığılır ki, bu da toplam hər semestr üçün 400 manat edir. Onun övladının oxuduğu qrupda 18 tələbə var. Bildiyinə görə, onlardan 16-sı tələb olunan rüşvəti ödəyiblər. Hətta yaxşı oxuyanlar belə cəmi bircə çatışmayan baldan ötrü «kəsilməyəcəklərinə» əmin olmadıqları üçün pul verməyi düzgün seçim hesab edirlər. Əks təqdirdə, işlər ən pis ssenari ilə gedə, kursda qala bilərlər. Bir sözlə, açıq bazara çevrilmiş kollecdə rüşvətsiz heç nə mümkün deyildir. Əgər bir qrupda rüşvət alınan tələbələrin say nisbəti 18 nəfərdən 16-dırsa, ümumilikdə 700-dən çox tələbənin 90%-nin ödədiyi rüşvətin toplam kəmiyyəti barədə təsəvvür əldə etmək çətin deyildir. Bundan başqa, «sərbəst işlər» üçün də ayrıca pul yığılır. Hər fənn üzrə aylıq imtahan statusunda olan kollegiuma görə də fənnlərin hər biri üçün hərədən10 manat alınır. Valideyn həmçinin bildirir ki, qızının oxuduğu şöbədə pul tələbələr sırasından təyin olunmuş hansısa biri, yəni, starosta tərəfindən deyil, məhz şöbə müdiri Sevinc Daşdəmirovanın özü tərəfindən yığılır. Valideynin sözlərinə görə, şöbə müdiri hətta onlara özünəməxsuis tərzdə təsəlli də verir ki, bəs mamaçalar indi xərclədikləri pulları gələcəkdə tibbi xidmət göstərəcəkləri hamilə qadınlardan çıxaracaqlar. Məsələ ilə əlaqədar araşdırma apararkən, Sevinc Daşdəmirovanın fikirlərini öyrənmək üçün onunla telefon bağlantısı qurduq. Özü ilə bağlı ittihamları təkzib etsə də, kollecdə baş verən hər şeyin məhz direktor Mehman Rzayevin nəzarəti ilə həyata keçirildiyini bildirdi. Bizdən telafon nömrəmizi alıb dedi ki, kollec rəhbərini redaksiyamıza verilmiş şikayətlə əlaqədar məlumatlandıracaq və yaxın günlərdə direktorun bizə zəng vurub suallarımızı cavablandırmasını gözləməyimizi məsləhət gördü. Biz də öz növbəmizdə qarşı tərəfin mövqeyini öyrənmədən birtərəfli məqalə hazırlamaq planımızı bir neçə günlüyə təxirə saldıq. Əmin olduq ki, kollec rəhbərliyinin bizi aramağa həvəsi yoxdur. Odur ki, yenidən şöbə müdirinə zəng vurduq. Bildirdi ki, Mehman müəllimi məsələ ilə bağlı məlumatlandırıb, məqsədəuyğun hesab etsə, bizimlə əlaqə saxlayacaq. Daha bir gün sonra isə Gəncə Şəhər İcra Hakimiyyətindən Həsən Məmmədov adlı vəzifəli şəxs redaksiyamıza zəng vurub bizim guya hansısa əməkdaşımızın Gəncə Tibb Kollecinin rəhbər şəxslərini şantaj yolu ilə hədələdiyini, hətta 50 manat rüşvət aldığını bildirdi. Təbii ki, bunca ağır və aşağılayıcı ittihamı qəbul edə bilməzdik. Təkzib etdik. Bununla belə yenidən S. Daşdəmirova ilə əlaqə saxlayıb ondan və ya kollecin başqa rəhbər işçisindən hansısa əməkdaşımızın rüşvət istəyib-istəmədiyini, H.Məmmədova kimin belə məlumat verdiyini bilib-bilmədiyini soruşduq. S.Daşdəmirova öz növbəsində hər hansı bir əməkdaşımız tərəfindən rüşvət tələbi eşitmədiyini, ümumiyyətlə bu haqda heç bir məlumatının olmadığını dedi. Bu üzdən yenidən H.Məmmədova zəng açıb bizə qarşı irəli sürdüyü ittihamın üstündə durub-durmadığını soruşduq. Həsən müəllim bu dəfə ittihamını geri götürdü, bir yanlışlıq olduğunu, saytımızı başqa saytla səhv saldığını bildirdi. Əlbəttə, bütün bunlar qələmə aldığımız mövzunun qayəsini təşkil edən əsas məsələnin periferiyasında baş verənlərdir. Yəni, kollecdə baş alıb gedən korrupsiya hallarını ört-basdır edəcək qədər ciddi sapınmalar deyildir. Yenə də Mehman Rzayevin münasibət bildirəcəyinə ümidliyik. \_\_teref.az\_\_\n2 saylı Bakı Baza Tibb Kollecində təhsil və səhiyyə rəzaləti - İTTİHAM Sosial / Dunya İlham Əliyev yenidən qurulan məktəb-liseydə yaradılan şəraitlə tanış oldu Siyaset Mikayıl Cabbarov daha 3 kolleci birləşdirir - Siyahı Sosial Lənkəran Tibb Kollecində tələbələr təhqir olunur? Bolge Alqış Səfərov: Tibb Universitetinin ilk klinikasıdır Sosial


Texnologiya 21/09/2020 12:37\nDüsseldorf Universitetinin xəstəxanasında pasiyent kompüter virusunun qurbanı olub. Bu ölüm tarixdə kiberhücum nəticəsində xəstəxanada ilk ölüm hadisəsidir.\n“Associated Press” xəbər agentliyi yazır ki, sözügedən hadisə ötən həftə baş verib. Virus hücumuna görə xəstəxana təcili yardıma ehtiyacı olan pasiyentləri qəbul edə bilməyib və qadını qonşu şəhərdəki xəstəxanaya göndəriblər, amma vaxt itkisi nəticəsində həmin qadın ölüb.\nAraşdırma nəticəsində məlum olub ki, hakerlər geniş istifadə edilən kommersiya proqramındakı boşluq üzərindən hücum həyata keçiriblər. Nəticədə xəstəxananın şəbəkəsi bloklanıb və bir həftə ərzində planlaşdırılmış əməliyyatlar təxirə salınıb və ağır vəziyyətdə olan pasiyentlər başqa xəstəxanalara göndərilib. Bu halda sistemin blokdan çıxarılması üçün xəstəxanadan ödəniş etmək haqqında tələb olmayıb və bloklanmış serverlərdən birində Henrix Heyn Universitetinə mesaj ünvanlanıb. Çox güman ki hücumun hədəfi universitet olub. Mesajda kibercinayətkarlarla əlaqə yaratmaq üçün ünvan qeyd edilib, amma orada ödəmə məbləği göstərilməyib.\nOxumağa dəyər: "Minsk formatı qalır, onu ləğv etmək niyyətimiz yoxdur"\nÜnvan aşkar edildikdən sonra polis hakerlərlə əlaqə saxlayıb və məlumat verib ki, onların hücumu xəstəxana və pasiyentlərə zərər vurub. Buna cavab olaraq hakerlər şəbəkənin blokdan çıxarılması üçün açar göndəriblər və bir daha əlaqə yaratmayıblar.\nAzərbaycan Dövlət Akademik Filarmoniyasının Fikrət Əmirov adına Azərbaycan Dövlət Mahnı və Rəqs Ansamblının repetitoru, tanınmış…\n“Artıq Ermənistan tərəfi bu reallığı qəbul etməlidir ki, işğaldan azad olunmuş Qubadlı və Zəngilan rayonları…\n“Ermənistan humanitar atəşkəsin növbəti vacib parametrlərindən olan əsgərlərin meyitlərinin dəyişdirilməsi məsələsində də tamamilə etinasızlıq göstərir”.…\n“Ermənilər bu gün yaşayış məntəqlərimizə 6 raket atıb” – Hikmət Hacıyev\nHumanitar atəşkəsin elan olunduğu gündən indiyədək mülki obyektlərə, mülki insanlara 300 mərmi atılıb və 10-dan…\n“Oktyabrın 27-də Ermənistan silahlı qüvvələri tərəfindən Azərbaycanın Bərdə rayonuna “Smerç” yaylım atəşli reaktiv sistemdən atılan…\nBərdəyə atılan raket nəticəsində 14 nəfər yaralanıb. Bunu bu gün keçirilən brifinqdə Prezident köməkçisi Hikmət…\nSergey Lavrov koronavirus səbəbindən özünü təcrid edib\nRusiya xarici işlər naziri Sergey Lavrov koronavirusa yoluxan şəxslə ünsiyyət saxladıqdan sonra özünü təcrid edib.…\nTürkiyə Xarici İşlər naziri Mövlud Çavuşoğlu ilə rusiyalı həmkarı Sergey Lavrovun telefon danışığı olub. Nazirlər…\n13:32 Ermənistanın rəsmi açıqlanan itki sayı 1000-i keçdi – Siyahı


Qəbələ festivalı mədəniyyətlərarası dialoqun möhkəmləndirilməsinə yeni töhfələr verdi\nHeydər Əliyev Fondunun təşkilatçılığı ilə keçirilən VII Qəbələ Beynəlxalq Musiqi Festivalı bu dəfə də Azərbaycanın mədəni həyatında mühüm hadisəyə çevrildi. Zəngin proqramı və çoxsaylı iştirakçıları ilə yadda qalan festival bir daha təsdiq etdi ki, Azərbaycan Qərblə Şərqin mədəni dəyərlərini eyni dərəcədə, həm də çox mükəmməl formada təqdim etməyi bacaran nadir məkandır. Bu baxımdan möhtəşəm musiqi bayramı mədəniyyətlərarası dialoqa, fərqli musiqi sənətlərinin təmasına daha bir töhfə oldu. Sərhəd və rəqabət tanımayan musiqi dünyasında bizə gözəl birlik hissi bəxş edən bu festival beynəlxalq mədəni əlaqələrin genişləndirilməsi, zəngin musiqi mədəniyyətimizin dünya ictimaiyyətinə çatdırılması, xalqlar arasında qarşılıqlı anlaşma və dostluğun möhkəmləndirilməsi işinə xidmət edir və beynəlxalq nüfuzunu ildən-ilə artırır. Heydər Əliyev Fondunun prezidenti, UNESCO-nun və ISESCO-nun xoşməramlı səfiri Mehriban xanım Əliyevanın festival iştirakçılarına ünvanladığı təbrik məktubunda deyilir ki, 2009-cu ildə Qəbələdə musiqi festivalının keçirilməsi ilə milli musiqi mədəniyyəti tarixində yeni ənənənin təməli qoyuldu... Dünyanın bir çox ölkəsindən çoxsaylı musiqiçilərin iştirak etdiyi bu dostluq və musiqi bayramı mədəni irsimizin zəngin ənənələrinin qorunub saxlanılması ilə yanaşı, müxtəlif ölkələri təmsil edən musiqiçilərə ünsiyyət və əməkdaşlıq üçün əlverişli şərait yaradaraq mədəniyyətlərarası dialoqun möhkəmləndirilməsinə öz töhfəsini verir... Bu festival Azərbaycanın və bütün Cənubi Qafqazın mədəni həyatında mühüm hadisədir.\nSəkkiz ölkədən (Azərbaycan, İtaliya, İspaniya, Rusiya, Xorvatiya, Almaniya, Ukrayna, İsrail) tanınmış kollektivlərin, məşhur solistlərin və dirijorların qatıldığı VII Beynəlxalq Musiqi Festivalı iştirakçılara da, tamaşaçılara da yaddaqalan anlar bəxş etdi. Heydər Əliyev Konqres Mərkəzinin kamera musiqisi zalında və açıq səma altında qurulmuş səhnədə keçirilən konsert proqramlarında məşhur musiqiçilərlə yanaşı, gənc ifaçıların da çıxışları böyük maraqla dinlənildi. Festivalda ənənəvi olaraq klassik və kamera musiqisi ilə bərabər, milli muğamımıza da xüsusi yer ayrılmışdı. Açıq havada keçirilən muğam axşamına sənətsevərlər xüsusi heyranlıqla tamaşa etmişlər. Hər kəsə yüksək sənət zövqü yaşadan konsertdə tanınmış gənc xanəndələr - II Beynəlxalq muğam müsabiqəsinin qalibi, Azərbaycan Dövlət Filarmoniyasının solisti Ehtiram Hüseynov, Azərbaycan Dövlət Akademik Opera və Balet Teatrının solisti Arzu Əliyeva, “Muğam Televiziya Müsabiqəsi - 2011”də üçüncü yeri tutan Nigar Şabanova, 2007-ci ildə keçirilən muğam müsabiqəsində ikinci yerə layiq görülən Abgül Mirzəliyev maraqlı çıxışlarla öz məharətlərini göstərmişlər. İstedadlı xanəndələr Azərbaycanın xalq mahnılarını, muğam və təsniflərini ifa etmişlər. Ümumilikdə 1500-ə yaxın tamaşaçının izlədiyi konsert iki saat davam etmiş və alqışlarla yekunlaşmışdır.\nFestival çərçivəsində Azərbaycanın fortepiano və bəstəkarlıq məktəbinin parlaq nümayəndələrindən biri olan Cahangir Qarayevin 39 ildən sonra fortepiano üçün sonatasının təqdimatı keçirilmişdir. Festivalın bədii rəhbəri, Üzeyir bəy Hacıbəyli adına Bakı Musiqi Akademiyasının (BMA) rektoru, professor Fərhad Bədəlbəylinin elmi redaktorluğu ilə nəşr edilən üçhissəli əsər dünyadan vaxtsız köçmüş gözəl bəstəkarın və pianoçunun 65 illik yubileyinə həsr olunmuşdu. BMA-nın orta ixtisas musiqi məktəb-studiyasının direktoru, əməkdar incəsənət xadimi, sənətşünaslıq doktoru, professor Tərlan Seyidov çıxışında bildirdi ki, arxivdə Cahangir Qarayevin həmin əsərinin əlyazmasının surəti saxlanılıb. Onu nəşrə hazırlayan zaman sonatanın not mətnini bərpa və redaktə etmək üçün böyük iş görülüb. Yenidən yığılan mətnlə yanaşı, itirilmiş əlyazmanın əslinin reproduksiyasının nəşrə əlavədə yerləşdirilməsi onu daha da dəyərli edib. Sənətşünaslıq doktoru Ceyran Mahmudova isə Cahangir Qarayevin yaradıcılığının əsas mərhələlərini xarakterizə edərək vurğulayıb ki, 1976-cı ildə yazdığı fortepiano üçün sonata onun yaradıcılığında xüsusi yer tutur. Burada sonata formasının sərbəst traktovkası bədii təfəkkürün dərin milli zəmininə söykənir. Sonatada təkcə dil vasitələri, forma detalları deyil, daha əhatəli - musiqi dramaturgiyası səviyyəsində muğamın stilistik qanunauyğunluqları ilə əlaqə üzə çıxır. Cahangir Qarayevin əsəri məktəb-studiyanın müəllimi, pianoçuların beynəlxalq müsabiqəsinin laureatı Fəqan Həsənlinin yüksək bədii interpretasiyasında təqdim olundu. Sonata onun virtuoz ifasında coşqun improvizasiya kimi səsləndi və dinləyicilər tərəfindən böyük rəğbətlə qarşılandı.\nHeydər Əliyev Konqres Mərkəzində festivalın daha bir maraqlı konserti təqdim olundu. Konsert skripka, violonçel və piano ifaçılarının beynəlmiləl tərkibi ilə seçildi. Proqramda “Kiyev solistləri” Milli Kamera Ansamblının bədii rəhbəri, “Candia Piano Trio” ansamblının təsisçisi olan ukraynalı Aleksey Yasko (skripka), beynəlxalq festival və müsabiqələrin iştirakçısı ingiltərəli Tomas Blax (piano), rusiyalı Aleksandr Rojdestvenski (skripka), “Yeni Rusiya” Dövlət Simfonik Orkestrinin dirijoru, “Grammy” mükafatı laureatı violonçel ifaçısı, Qəbələ Beynəlxalq Musiqi Festivalının bədii rəhbəri Dmitri Yablonski (ABŞ-Rusiya) çıxış etdilər. Onlarla yanaşı səhnəyə BMA-nın professoru, Azərbaycan Dövlət Filarmoniyasının direktoru Murad Adıgözəlzadə, P.İ.Çaykovski adına Ukrayna Milli Musiqi Akademiyasının müəllimi Taras Yaropud (skripka), tanınmış pianoçu Oksana Yablonskaya (ABŞ-Rusiya) və başqaları maraqlı çıxışları ilə tamaşaçıları valeh etdilər. Konsertdə Avropa bəstəkarlarının əsərləri səsləndirildi. P.Çaykovskinin, Ç.Koreanın, G.Eneskunun, L.Bethovenin böyük ustalıqla ifa olunan klassik əsərləri musiqisevərlərin zövqünü oxşadı.\nFestivalın açıq səma altındakı səhnəsində məşhur “Moskva virtuozları” Kamera Orkestrinin konserti anşlaqla qarşılandı. Proqramda Motsartın, Haydnın, Veberin və başqalarının klarnet və simli alətlər üçün əsərləri səsləndirildi.\nFestival çərçivəsində Azərbaycan və alman bəstəkarlarının kamera musiqisindən ibarət konserti keçirildi. Burada əməkdar artist Gülnaz İsmayılovanın, beynəlxalq müsabiqələr laureatı olan gənc musiqiçilər Fərhad Qayayusiflinin, Səidə Tağızadənin, Aslan Aslanovun, Kənan Mailovun və başqalarının ifalarında məşhur bəstəkarların əsərləri səsləndirildi. Heydər Əliyev Konqres Mərkəzində keçirilən daha bir konsertdə Qara Qarayev adına Azərbaycan Dövlət Kamera Orkestri çıxış etdi. Azərbaycan Dövlət Filarmoniyasının direktoru, xalq artisti Teymur Göyçayevin dirijorluğu ilə keçən konsertdə Ü.Hacıbəylinin “Arazbarı”, Fikrət Əmirovun “Min bir gecə” baletindən Mərcanənin rəqsi, Sevda İbrahimovanın fortepiano və orkestr üçün 5-ci konserti, V.Motsartın “Divertisment in B”, D.Şostakoviçin fortepiano və orkestr üçün 1-ci konserti tamaşaçılara təqdim edildi. Konsertdə məlumat verildi ki, Azərbaycan musiqisinin klassikləri olan Q.Qarayev və F.Əmirovun təşəbbüsü ilə 1964-cü ildə yaradılan Azərbaycan Dövlət Kamera Orkestrinin ilk baş dirijoru və bədii rəhbəri, xalq artisti, dövlət mükafatları laureatı Nazim Rzayev olub. Kollektiv 40 ildən çox davam edən fəaliyyəti zamanı dünyanın bir çox şəhərlərində beynəlxalq nüfuzlu festivallarda iştirak edib. Orkestrin repertuarına Qərbi Avropa, Rusiya və Azərbaycan bəstəkarlarının əsərləri daxildir. Konsertdə xalq artisti M.Adıgözəlzadənin və professor Y.Axundovanın çıxışları maraqla qarşılanıb. Xorvatiyalı gitaraçıların çıxışı da festivala xüsusi rəng qatıb. Kamera musiqisi zalında keçirilən konsertdə məşhur “Dubrovnik Gitara Triosu”nun ifa etdikləri musiqi əsərləri tamaşaçıların zövqünü oxşayıb. Bu trio dünyanın 15-dək ölkəsində konsert proqramları təqdim edib.\nFestival çərçivəsində gənc pianoçuların III Beynəlxalq müsabiqəsi də keçirilib. Müsabiqədə Azərbaycanı Nərgiz Kəngərli təmsil edib. Yarışmada dünyanın 7 ölkəsindən gəlmiş istedadlı gənc ifaçılar iştirak ediblər. Çıxışlardan sonra pianoçuların mükafatlandırılması mərasimi keçirilib. Burada T.Şafran (Ukrayna) və Aiko Tomiya (Yaponiya) birinci, Nərgiz Kəngərli (Azərbaycan) ikinci yeri tutublar.\nFestivalın bağlanış mərasimi də maraqlı yekun konserti ilə başa çatıb. Səhnə “Moskva virtuozları” Kamera Orkestrinin ixtiyarına verilib. Tanınmış dirijor Pol Mayerin rəhbərliyi ilə keçən konsertdə “Yeni Rusiya” Dövlət Simfonik Orkestrinin dirijoru, Qəbələ Festivalının bədii rəhbəri D.Yablonski, BMA-nın rektoru F.Bədəlbəyli, Rusiyanın tanınmış musiqiçisi S.Nakaryakov da çıxış ediblər. Ansambl yüksək sənətkarlıq, fərdi ifa üslubu nümayiş etdirib və tamaşaçılara əvəzsiz təəssüratlar bəxş edib. Avropa səviyyəsinə uyğun ifa tərzi ilə seçilən ansamblın konsertində V.Motsartın, F.Əmirovun, V.Mustafazadənin, A.Pyazzollanın, J.Arbanın əsərləri səsləndirilib. Yekun konsertini 1000-dən çox tamaşaçı izləyib və gurultulu alqışlarla qarşılayıb. Festival möhtəşəm atəşfəşanlıqla sona çatıb.\nYeni Azərbaycan.-2015.-6 avqust.-S.5.


Koronavirusun yeni yayılan "Omikron” ştamı artıq dünyanın bir çox ölkəsində sürətlə yayılmaqda davam edir. Hətta Azərbaycana qonşu ölkədə, Rusiyada da bu ştamma rast gəlinib.\nBəs ölkəmizdə "Omikron” ştamı yayıla bilərmi?\nBununla bağlı həkim-infeksionist Nicat Əzimli AZXEBER.COM-a fikirlərini bildirib. O, qeyd edib ki, bu ştamın ölkəmizdə də yaxın müddətdə aşkarlanması gözləniləndir:\n"Dünyada "Omikron” çox sürətlə yayılır. Ölkəmizdə də yaxın müddətdə aşkarlanması gözləniləndir. Lakin, bunda qorxulacaq ciddi məqam yoxdur. Son araşdırmalar göstərir ki, vaksinlərdən "pfizer-biontech” vaksininin bu varianta qarşı effektivliyi hələ də qalır və ümumi rəylərdə bildirilir ki, xəstəliyin klinik gedişatında öncəki variantlara nisbətən bir ağırlaşma yoxdur. Lakin, ikinci haqqında araşdırma nəticələri hələ ki, yoxdur. Deməli, indiki dövr üçün atılmalı olan addım əhalinin aktiv şəkildə pfizer-biontech vaksini ilə təmin olunması və hər kəsin bunda aktiv iştirakıdır”. [img id=34117742]\nİnfeksionist qeyd edib ki, yeni variantların ortaya çıxma səbəbi dünyada vaksinasiyanın tam həyata keçirilməməsidir:\n"Son olaraq nəzərə almalıyıq ki, yeni variantların ortaya çıxma səbəbi dünyada vaksinasiyanın tam həyata keçirilməməsidir. Nə qədər ki, bütün əhali vaksinasiyada iştirak etmir, nə qədər ki, kasıb ölkələrin bəziləri, hətta tamamilə vaksin idxalı edə bilmir, bunun nəticəsi olaraq bu cür yeni variantlarla üzləşməyimiz labüddür”. Aydın Nuri\nTags: # Nicat Əzimli # Azərbaycan # Rusiya # Koronavirus\nBu xəbər Azxeber.com saytından 09-12-2021 14:41 tarixində götürülmüşdür.


Ana səhifə » Xəbər lenti\t» Bakı Slavyan Universitetində təhsil alan şəhid övladları xüsusi qayğı ilə əhatə olunublar\nİyunun 8-də Bakı Slavyan Universitetinin (BSU) rektoru, professor Nurlana Əliyeva şəhid polkovnik, Azərbaycanın Milli Qəhrəmanı İlqar Mirzəyevin oğlu, BSU-nun Filologiya və xarici dil müəllimliyi fakültəsinin tələbəsi, “YAŞAT” Fondunun və “Davam” Gənclər Hərəkatının əməkdaşı Elvin Mirzəyevlə görüş keçirib.\nBu barədə AZƏRTAC-a BSU-nun Mətbuat və informasiya şöbəsindən məlumat verilib. Görüşdə rektor Nurlana Əliyeva bildirib ki, Azərbaycan xalqının Qarabağ uğrunda apardığı Vətən müharibəsində böyük tarixi Qələbə qazanması hamımıza sonsuz sevinc və qürur hissi yaşadır. Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyevin böyük siyasi iradəsi, müdrik rəhbərliyi, sərkərdəlik məharəti, möhtəşəm diplomatiyası ilə rəşadətli Azərbaycan Ordusu Vətən müharibəsində Qələbə qazandı. Azərbaycanın beynəlxalq səviyyədə tanınan ərazi bütövlüyü məhz bu böyük Qələbə sayəsində bərpa edildi.\nRektor qeyd edib ki, xalqımızın igid əsgər və zabitləri arasında şəhid general-mayor, Azərbaycanın Milli Qəhrəmanı Polad Həşimov və şəhid polkovnik, Azərbaycanın Milli Qəhrəmanı İlqar Mirzəyev xüsusi yer tuturlar. Qədirbilən xalqımız şəhidlərimizin xatirəsini həmişə əziz və uca tutur. Biz fəxr edirik ki, xalqımızın cəsur və vətənpərvər oğlu, şəhid polkovnik, Azərbaycanın Milli Qəhrəmanı İlqar Mirzəyevin oğlu Elvin Mirzəyev bu il BSU-dan məzun olacaq.\nNurlana Əliyeva vurğulayıb ki, BSU-nun 100 nəfərə yaxın məzunu Vətən müharibəsində fəal iştirak edib. Onlardan Nicat Şükürlü, Kənan Rüstəmli və Elnur Allahverdizadə şəhid olublar. BSU-nun rəhbərliyi, professor-müəllim heyəti, tələbə-gəncləri və əməkdaşları daim onların xatirəsini əziz tutur. BSU-da şəhid soydaşlarımızla bağlı yaradılmış guşə də bu hörmət və ehtiramın əyani sübutudur. Həmin guşədə şəhid polkovnik, Azərbaycanın Milli Qəhrəmanı İlqar Mirzəyevin və Tərcümə fakültəsinin tələbəsi Xanış Sadıqovun atası, şəhid polkovnik-leytenant Yaşar Sadıqovun da şəkilləri yer alıb. BSU-nun Azərbaycan filologiyası fakültəsinin tələbəsi, şəhid ailəsinin üzvü olan Röya Orucova, Filologiya və xarici dil müəllimliyi fakültəsinin tələbəsi, şəhid ailəsinin üzvü Pərvin Şirvani və Azərbaycan filologiyası fakültəsinin tələbəsi, şəhid ailəsinin üzvü Leyla Əsədova BSU-nun rəhbərliyinin, bütün professor-müəllim heyətinin xüsusi diqqət və qayğısını daim hiss edirlər.\nGörüş zamanı rektor hazırda davam edən 2020-2021-ci tədris ilinin yaz semestrinin imtahan sessiyasında şəhid ailələrinin üzvü olan tələbə-gənclərin qayğıları ilə maraqlanıb.\nBSU-nun tərbiyə işləri üzrə prorektoru, dosent Xanım Sultanova universitetdə şəhid ailələrinin üzvü olan tələbələrə, həmçinin sosial baxımdan həssas əhali təbəqəsinə aid edilən ailələrin tələbə övladlarına göstərilən diqqət və qayğı barədə məlumat verib.\nSəmimi və mehriban şəraitdə keçən görüşdə Elvin Mirzəyev və Tələbə Gənclər Təşkilatının sədri Cəfər Adilov tələbələr adından göstərilən diqqət və qayğıya, eləcə də yaz semestrinin imtahan sessiyasının şəffaf və obyektiv keçirilməsinə görə BSU-nun rəhbərliyinə təşəkkür ediblər.


Ana səhifə » Xəbər lenti\t» Asim Mollazadə: ABŞ Prezidentinin qondarma “erməni soyqırımı” məsələsinə dair mövqeyi yanlışdır\nAsim Mollazadə: ABŞ Prezidentinin qondarma “erməni soyqırımı” məsələsinə dair mövqeyi yanlışdır\n“Qondarma “erməni soyqırımı” məsələsi yalnız siyasi təzyiq alətidir və ikili standartların təzahürüdür. Ölkələr və xalqlar arasında dözümsüzlük təlqin edən bu cür yanaşmalar ayrı-ayrı regionların və ümumilikdə bəşəriyyətin dayanıqlı sülhpərvər inkişafına təhdid törədir”.\nBu fikirləri Demokratik İslahatlar Partiyasının sədri, Milli Məclisin deputatı Asim Mollazadə deyib.\nMillət vəkilinin sözlərinə görə, ABŞ Prezidentinin qondarma “erməni soyqırımı” məsələsinə dair mövqeyi yanlışdır: “Əvvəla, 1915-ci il hadisələrinə qiymət vermək tarxiçilərin işidir. Digər tərəfdən, bu addım ilk növbədə ABŞ-ın milli təhlükəsizliyinə və dövlət maraqlarına ziddir. ABŞ-ın öz müttəfiqləri qarşısında inamının itirilməsinə gətirib çıxara bilər. Belə ki, rəsmi Vaşinqton faktiki olaraq NATO üzrə müttəfiqi və regionda təhlükəsizliyə, sabitliyə töhfə verən Türkiyəyə qarşı tarixi haqsızlıq nümayiş etdirib. Bu da ilk növbədə iki ölkə arasındakı münasibətlərə xələl gətirə, ciddi problemlər yarada bilər. Hesab edirəm ki, siyasi nöqteyi-nəzərdən ABŞ Prezidenti tərəfindən belə bir addımın atılması qəbulediməzdir. Çünki indiyə qədər erməni lobbisinin bütün ciddi-cəhdlərinə baxmayaraq, ABŞ-ın dövlət başçıları “genosid” ifadəsini işlətməyib”.\nA.Mollazadə deyib ki, atılan bu addımın heç bir tarixi və hüquqi əsası yoxdur: “Fikrimcə, tarixi əsası olmayan qondarma “erməni soyqırımı” iddialarından istifadə edərək öz müttəfiqinə təzyiq göstərmək uğursuz addımdır. Görünür, son illərdə Türkiyənin regionda ardıcıl olaraq müstəqil siyasət yürütməsi və bölgədə nüfuzunun artması bəzi dairələri narahat edir. Buna görə də saxta iddialardan siyasi təzyiq vasitəsi kimi istifadə edilir. Zənnimcə, bu addım regionda sülhə və stabilliyə xidmət etmir. Bu baxımdan, “Bir millət, iki dövlət” olaraq Azərbaycan bu haqsızlığa qarşı öz səsini ucaltması, bir daha qardaş Türkiyənin yanında olduğunu nümayiş etdirməsi təbii haldır”.


Suriyada döyüşen şexslere 29 il hebs verildi - Azadliq Xeber\nSuriyada döyüşen şexslere 29 il hebs verildi\n20.05.2015 / 11:45 xeber –\nBu gün Bakı Ağır Cinayətlər Məhkəməsində Suriyada Bəşər Əsədə qarşı vuruşmaqda təqsirli bilinən Hüseyn Məmmədov və Nicat Abbasovun cinayət işi üzrə məhkəmə prosesi başa çatıb.\nLent.az-ın məlumatına görə, hakim Eynulla Vəliyevin sədrliyi ilə keçirilən Hüseynov Məmmədov 14 il, Nicat Abbasov isə 15 il müddətinə azadlıqdan məhrum edilib.\nXatırladaq ki, keçən prosesdə dövlət ittihamçısı çıxış edib. O, məhkəmədən hər iki təqsirirləndirilən şəxsin 15 il müddətinə azadlıqdan məhrum edilməsini istəmişdi.\nH.Məmmədov ifadəsində 2004-cü ildən İslam dininə ibadət etdiyini, əhli-sünnə təriqətində olduğunu deyib. 2013-cü ilin yay aylarında isə Türkiyənin Qaziantep şəhərində yaşayan Abu Yamin adlı şəxslə “skayp” vasitəsilə tanış olub. Həmin şəxsdən Türkiyədən Suriyaya cihad etmək üçün keçmənin mümkün olub-olmadığını soruşub. Abu Yamin də bunun mümkün olduğunu deyib: “Suriyaya gedib cihada qoşulmaq istədim. 2013-cü ilin avqust ayında Yevlax bazarında meyvə-tərəvəz satarkən həmyerlim Bilalı gördüm. Bilal yaxın günlərdə Türkiyəyə işləməyə gedəcəyini dedi. Ona birlikdə getməyi təklif etdim. Bilal Türkiyəyə nə məqsədlə getməyimi bilmirdi. İstanbula çatanda ayrıldıq. Bilalın hara getdiyini bilmədim.\nMən özüm Qaziantep şəhərinə gəlib Abu Yaminlə görüşdüm, orada qaldım. Sonra onun vasitəsilə qaçaq yolla keçərək “Cəbhətul əl-Nüsra” təşkilatının tərkibinə daxil olan və Erol adlı türk vətəndaşının rəhbərlik etdiyi “Cundullah Şam Dəvəti İbrahim” adlı silahlı dəstəyə qoşuldum. Həmin dəstənin tərkibində dini və hərbi təlimlərdə iştirak etdim.\nAmma təlimlərlə kifayətlənib məni döyüşə buraxmadılar. 2014-cü ilin mart ayının əvvəllərində əslən Yevlaxdan olan Nicat Abbasovun da Suriyada “Cəbhətul əl-Nüsra” tərkibində olduğunu eşitmişdim. Bir müddət sonra təxminən 2014-cü ilin aprel ayında dövlətə qarşı vuruşan müxtəlif silahlı qruplaşmalar arasında – İŞİD, “əl-Qaidə”, “Cəbhətul əl-Nüsra” toqquşmalar baş verdi. Buna görə də orada vəziyyət qarışdı. “əl-Qaidə” terror qruplaşmalarının üzvləri məni və digər mühacirləri tərksilah edib əsir götürdülər. “əl-Qaidə”yə biət etməyi, ya da Suriyanı tərk etməyi tələb etdilər. Beş-altı gün əsir saxlanılandan sonra Suriyadan Türkiyəyə qovdular.\nTəqsirləndirilən şəxs qismində istintaq zamanı dindirilən Nicat Abbasov ona elan olunmuş ittihamla özünü təqsirli bilib. O, ifadəsində Abu İshaq adlı türk vətəndaşı ilə skayp vasitəsilə tanış olduğunu, həmin vaxtlar Suriyada baş verən hadisələri görüb oraya gedib cihad etmək qərarına gəldiyini göstərib: “2014-cü ilin yanvar ayında Balakən rayonundan keçib Türkiyəyə getdim, Abu İshaqla görüşdüm, cihad etmək üçün Suriyaya getməkdə yardımçı olmasını xahiş etdim.\n10 gün orada qaldım. Onun vasitəsilə Suriyaya getdim. Sərhəd açıq olduğundan heç kim sənəd istəmədi. Sarma şəhərində məskunlaşdım və “Cəbhatul əl-Nüsra” qruplaşmasının tərkibinə daxil oldum. Hərbi təlimlərdə iştirak etsəm də məni döyüşə buraxmadılar. Bunu ərəb dilini zəif bilməyimlə əlaqələndirdilər. “əl-Qaidə” tərəfindən əsir götürüldüm, on gün əsir saxlanılandan sonra bizi Türkiyəyə qovdular.


Şəkil albomları - Owphoto - Təlimatlar\nOwphoto tətbiqində sistemə yüklədiyiniz şəkilləri fərqli-fərqli albomlarda birləşdirərək, bir-birindən fərqləndirə bilərsiniz. Məsələn, Əsas səhifədə yerləşdirdiyiniz şəkilləri “Əsas” albomunda, slayderdə istifadə etdiyiniz şəkilləri “Slayder” albomunda yerləşdirə bilərsiniz.\nPəncərənin ümumi izahı\nYuxarı sətirdə albomların aktivlik statusunu təyin etmək üçün 2 seçim var : Aktiv və Qeyri-aktiv. İçərisində olan şəkillər saytda hazırda istifadə olunan albomlar Aktiv, olunmayanlar isə Qeyri-aktiv hesab olunur.\nFotoalbom yaratmaq üçün pəncərənin sağ aşağı hissəsində “Yenisini düzəlt” düyməsinə basın. “Yeni albom” siz düyməyə basdığınız anda yaranacaq. Albomu seçərək adını, aktivliyini dəyişə və ya silə bilərsiniz. Hər hansı dəyişiklik etdiyiniz zaman Yadda saxlamağı unutmayın.


Okean sularının səthində üzən Velella velella kosmopolit dəniz canlısıdır və Velella cinsinin yeganə növüdür. 7 sm. böyüklüyündə olan canlının özünəməxsus xoş forması vardır. Mavi rəng çalarları ilə göz oxşayan Velella velella bütün incəlikləri ilə şüşədən hazırlanmış bəzək əşyasına bənzəyir.\nBu canlılar planktonlarla qidalanırlar. Onların üzərində bəzəkli yelkənə bənzər hissə var. Bu yelkənin funksiyası küləyi tutub saxlamaqdır. Velella velellanın törəmə və həzm orqanları altdakı geniş mavi hissədə olur. Bu hissələrdə havanı süzən yapışqanlı orqanlar var. Velella velella planktonları bu yapışqanlı hissə və yandırıcı kapsullarla tutur.\nOnlar okeanın səthində tək canlı kimi deyil, mikroorqanizm qrupu kimi yaşayırlar. Bu canlılar dəniz sularının səthində sərbəst üzürlər. Koloniya şəklində olmaları onların birlikdə qidalanmalarını və törəmələrini təmin edir. Allah okeanlarda, bəlkə də, Velella velella kimi görmədiyimiz çox gözəl canlılar yaşadır. Bu canlıları bizə tanıdaraq bütün canlılar üzərindəki rəhmətini və nemətini xatırladır. Quranda Ənkəbut surəsinin 60-cı ayəsində belə bildirilir:


2016/2017-ci tədris ili üzrə keçiriləcək SAT imtahanlarının vaxtı açıqlayıb » Atributinfo.az\n27 sen 19:09tehsil\nTələbə Qəbulu üzrə Dövlət Komissiyası (TQDK) 2016/2017-ci tədris ili üzrə keçiriləcək SAT imtahanları və qeydiyyat tarixlərini açıqlayıb.\nTQDK-dan verilən xəbərə görə, 2016/2017-ci tədris ili üzrə 6 imtahanın keçirilməsi nəzərdə tutulub. İmtahanlar oktyabrın 1-i, dekabrın 3-ü, yanvarın 21-i, martın 11-i, mayın 6-sı və iyunun 3-də olacaq.\nİmtahanlara qeydiyyatdan keçmək üçün http://www.tqdk.gov.az/exam/sat/qeydiyyat/ keçiddən istifadə etmək olar.\nSAT (Scholastic Aptitude/Assessment Test) müxtəlif siniflərdə təhsil alan məktəb şagirdlərinin oxuma, yazma və riyazi biliklərini yoxlayan standartlaşdırılmış, yararlılıq müddəti 5 il olan test imtahanıdır.\nI sinfə qəbul prosesi davam edir tehsil 2017-ci ildə təhsilə 2 milyard manat ayrılması təklif edilir tehsil “Məktəblinin dostu” olmaq istəyənlərin imtahanı başlayır tehsil BANM-in iki tələbəsi Böyük Britaniyada “İlin tələbəsi” oldu tehsil UNEC-də yenilik - “Tədrisin keyfiyyəti tələbələrin gözü ilə” tehsil


SEC, istiqraz sərmayəçilərini dolandırmaq üçün Volkswagen-dən pul alır - Kolleksiyalar - 2022\nABŞ-ın Qiymətli Kağızlar və Birja Komissiyası, Volkswagen və onun keçmiş CEO-su Martin Winterkorn-a CNBC-nin verdiyi xəbərə görə, şirkətin dizel qapısı qalmaqalından davam edən qəzada ABŞ istiqraz sahiblərini dolandırmaqda günahlandırdı.\nDizel-Qapı qalmaqalı Volkswagen-i təqib etməyə davam edir\nQiymətli Kağızlar və Birja Komissiyasının (SEC) Volkswagen-ə (VW) qarşı ittihamları, ilk olaraq 2015-ci ildə ortaya çıxan dizel qapısı qalmaqalından qaynaqlanan maliyyə axınını təmsil edir, burada VW-yə kömək edəcək bir gizli proqram xüsusiyyətindən istifadə etməklə suçlandı. şirkət ABŞ-ın dizel mühərrikləri ilə əlaqədar emissiya qaydalarına riayət etmir.\nEləcə də bax: davamlı dizel buraxılışı qalmaqalında ittiham olunan altı VOLKSWAGEN MENECERİ\nSEC şikayətinə görə, VW, 2014-cü ilin aprelindən 2015-ci ilin mayına qədər ABŞ yollarında ABŞ-ın avtomobil emissiyası limitlərini pozan şirkətlərin yarım milyondan çox avtomobilinin olduğunu bildikləri zaman ABŞ bazarında 13 milyard dollardan çox korporativ istiqraz və qiymətli kağız buraxdı.\nŞikayətin fırıldaqçılıq elementi şirkətin bu nəqliyyat vasitələrinin şirkətin nüfuzuna və maliyyə vəziyyətinə, alıcılara açıqlanmayan faktlara və bununla da bu istiqrazın və qiymətli kağızların saxta satışına səbəb olan əhəmiyyətli məsuliyyətə səbəb olduğunu bilməsi.\nVolkswagen SEC Şikayətinə cavab verir\nVolkswagen, SEC şikayətini qüsurlu olaraq etiraz etdi. CNBC-yə verdiyi açıqlamada şirkət dedi: “SEC-in şikayəti qanuni və faktiki olaraq qüsurludur və Volkswagen bununla ciddi şəkildə mübarizə aparacaq.\n"SEC, yalnız zərər görməmiş, bütün faiz və borc ödəmələrini tam və vaxtında alan inkişaf etmiş investorlara satılan qiymətli kağızlarla bağlı misli görünməmiş bir şikayət verdi. SEC, istiqraz buraxılışında iştirak edən hər hansı bir şəxsin Volkswagen dizelinin olduğunu bildiyini iddia etmir. vasitələr bu qiymətli kağızlar satıldıqda ABŞ-ın emissiya qaydalarına uymadı, ancaq Volkswagen AG-nin satışlarda rolu olmayan keçmiş CEO-ya dair təsdiqlənməmiş iddiaları təkrarladı.\n“Təəssüf ki, Volkswagen-in Ədliyyə Nazirliyi, demək olar ki, hər bir əyalət və 600 minə yaxın istehlakçı ilə birlikdə ABŞ-da çoxmilyardlı yaşayış məntəqələrinə girməsindən iki il keçdikdən sonra, SEC şirkətdən daha çox məhsul çıxarmağa çalışmağa başladı. ”\nVideoya baxın: Birja nədir? (Iyul 2022).\nCopyright 2022 \_ SEC, istiqraz sərmayəçilərini dolandırmaq üçün Volkswagen-dən pul alır...


Rusiyada bankdan saxta yolla 8 milyard rubl kredit götürən azərbaycanlı tutulub\nRusiyada bankdan saxta yolla 8 milyard rubl kredit götürən azərbaycanlı tutulub\nRusiya Sberbankından saxta yollarla 8 milyard rubl (109 mln. ABŞ dolları) kredit götürən dəstə tutulub.\nBunu Rusiya Daxili İşlər Nazirliyinin (DİN) rəsmi nümayəndəsi İrina Volk bildirib.\nOnun sözlərinə görə, polis məlum cinayət işi ilə bağlı üç nəfər şübhəli şəxsi saxlayıb. Saxlanılanlar Rusiyanın Şimal-Qərb regionunda, xüsusi ilə də Sankt-Peterburqda “Spar” mağazalar şəbəkəsini inkişaf etdirən “İnterTorq” firmasının keçmiş əməkdaşlarıdır.\nİstintaqın məlumatına görə, 2018-ci ilin yanvarında onlar banka saxta məlumatlar təqdim edərək öhdəliklərini “yerinə yetirmək niyyəti olmayan” kredit müqaviləsi bağlayıblar. Şübhəli şəxslər həmin vəsaiti öz bildikləri kimi xərcləyiblər və qısa müddətdə “İnterTorq” firması iflas edib.\nQeyd edək ki, Rusiya mətbuatı məlum cinayət işi ilə bağlı saxlanılan şəxslərdən birinin əslən azərbaycanlı iş adamı Allahverdi Abdullayev olduğunu yazıb. Onun “İnterTorq” firmasının şəriki olduğu bildirilib.


Dünyanı tədrisi ilə təəccübləndirən ölkə - Estoniya təhsilinin özəllikləri - AzEdu.az AZƏRBAYCAN TƏHSİL PORTALI\nDünyanı tədrisi ilə təəccübləndirən ölkə - Estoniya təhsilinin özəllikləri\nEstoniyada təhsil sistemi son illərdə çox sürətlə inkişaf edir.\nAzEdu.az tələbatı nəzərə alaraq Estoniya təhsil sisteminə aid zəruri məlumatları təqdim edir:\nEstoniyada təhsil sistemi eston xalqının, o cümlədən ölkədəki etnik azlıqların qorunması və inkişafı məqsədlərinə xidmət edir. Ölkə təhsili humanizm, demokratiklik və qanunun aliliyi prinsiplərinə əsaslanır.\nÖlkənin ən qədim ali təhsil ocağı olan 1632-ci ildə yaradılan Tartu Universitetidir.\nEstoniyada təhsil sisteminə rəhbərlik Estoniya Respublikasının Təhsil və Tədqiqat Nazirliyi tərəfindən həyata keçirilir.\nÖlkədə təhsil sistemi məktəbəqədər, əsas, orta, ali olmaqla 4 mərhələyə bölünür.\nEstoniyada uşaqların məktəbəqədər təhsilə cəlb olunması valideynlərin istəyindən asılıdır. Ölkədə uşaqlar 7 yaşdan başlayaraq icbari təhsilə cəlb olunur. Burada əsas təhsil pilləsi I-IX sinifləri əhatə edir. Əsas təhsil I-III, IV-VI, VII-IX olmaqla 3 mərhələ təşkil edir.\nPeşə təhsili verən orta məktəblər…\nEstoniyada orta təhsil müddəti isə 3 il olmaqla X-XII sinifləri əhatə edir. Orta təhsil pilləsində bir tədris ili 35 həftə, tədris həftəsi isə ən azı 32 dərs saatından ibarətdir. Bu pillədə şagirdlər seçmə fənlərlə yanaşı, təbiət, humanitar elmlər və digər sahələr üzrə dərin biliklərə yiyələnirlər. Həmçinin şagirdlər peşə məktəblərində oxumaqla hər hansı sənətə yiyələnə bilərlər. Orta təhsil pilləsinin sonunda şagirdlər 5 fəndən imtahan verirlər.\nÖlkədə dövlət əsaslı universitetlər və ali peşə təhsili müəssisələri ilə yanaşı, özəl peşə kollecləri də kifayət qədərdir. Estoniyada 6 dövlət, 4 özəl universitet var. Həmçinin 10 dövlət, 11 özəl ali peşə təhsili müəssisəsi olub. Eyni zamanda 2 dövlət və 1 özəl peşə kolleci fəaliyyət göstərir.\nÖdənişsiz doktorantura təhsili…\nEstoniyada universitetlərdə illik təhsil haqqı tələbələrin oxuduğu ixtisasdan asılı olaraq dəyişir. Universitetlərə illik ortalama təhsil haqqı 1 000-7 500 avro arasında dəyişir. Tibb ixtisaslarında illik təhsil haqqı təxmini 11 000 avroya çata bilir.Universitetlərdə doktorantura dərəcəsində oxumaq istəyənlərə isə heç bir təhsil haqqı tələb olunmur.\nAli peşə təhsili proqramı üzrə tədrisin müddəti 3-4, 5 ildir. Həmçinin, bakalavr proqramı üzrə tədrisin müddəti isə 3-4 ildir.\nMagistratura təhsili üzrə tədrisin müddəti 1 və ya 2 ildir.\nTibb ixtisası üzrə təhsilin müddəti 6, Stomatologiya, Əczaçılıq, Tikinti mühəndisliyi və müəllimlik ixtisası üzrə təhsil müddəti isə 5 ildir.\nTəhsilin ən yüksək səviyyəsi olan fəlsəfə doktoru proqramı üzrə təhsil müddəti isə 3-4 il davam edir.\nEstoniyada aylıq yaşayış xərcləri təxmini 300-500 avro arasında dəyişir. Yataqxanaların aylıq ödənişi ortalama 150 avrodur. Kirayə evlərdə yaşamaq istəyən əcnəbi tələbələr üçün isə bu rəqəm 250-500 avroya qədər arta bilər.\nQeyd edək ki, Estoniyada qidalanma xərcləri isə aylıq 300 avro təşkil edir.


ELEKTRİK TƏYYARƏLƏR – EKOLOJİ ZƏRƏRSİZ, UCUZ VƏ SƏSSİZ - Gezmeli Yerler, Gezilecek Yerler, Turizm xeberleri, Turlar, Tur\nEv aktual ELEKTRİK TƏYYARƏLƏR – EKOLOJİ ZƏRƏRSİZ, UCUZ VƏ SƏSSİZ\nELEKTRİK TƏYYARƏLƏR – EKOLOJİ ZƏRƏRSİZ, UCUZ VƏ SƏSSİZ\nCNN-in verdiyi məlumata görə, hava nəqliyyatının səbəb olduğu ekoloji problemlərə görə narahat olan sərnişinlərə tezliklə ekoloji zərərsiz alternativlər təklif olunacaq.\nBritaniyanın büdcə aviaşirkətlərindən olan EasyJet, 2030-cu ilə qədər, qısa marşrutlu uçuşlar üçün elektrik təyyarələrindən ibarət donanma yaratmağı planlaşdırır. Bu tipli təyyarələrin karbon emissiyasını azaldacağı və daha səssiz uçuşa yol açacağı gözlənilir.\nAşağı büdcəli hava daşıyıcısı EasyJet, ABŞ-ın istehsalçılarından biri olan “Wright Electric” ilə iki saatdan az olan uçuşlar üçün batareya ilə gücləndirilmiş təyyarələrin istehsalı üçün razılığa gəlib.\n2016-cı ildə yaradılan “Wright Electric” artıq iki oturacaqlı elektrik təyyarəsinə sahibdir və gələn il 9 oturacaqlı təyyarəsini “EasyJet” ilə uçurmağa hazırlaşır. Şirkət artıq elektrik hava daşıyıcılarında motorların istehsalı üçün patent müraciəti edib.\nUğurlu olduğu halda, EasyJet bu təyyarələrdən məşhur marşrutlarda istifadə olunacağını bildirib.\nŞirkətin icraçı direktoru Johan Lundgren elektrik təyyarələrinə keçidin çox sürətli baş verdiyini vurğulayıb və ilk uçuşun London-Amsterdam marşrutu üzrə həyata keçəcəyini vurğulayıb. Elektrik təyyarələrin uçuş məsafəsi 500 km ətrafında olduğu üçün bu istiqamət ilk “elektrik marşrut” olmaq üçün əlverişli hesab olunur.\n“Wright Electric” elektrik təyyarələrin ənənəvi təyyarələrdən 50% daha səssiz və aviaşirkətlər üçün 10% daha ucuz olacağını vurğulayıb.\nŞirkətin icraçı direktoru Jeffrey Engler Avropaya bu yeni texnologiyanı tanıtmaq üçün səbrsizləndiyini bildirib.\nQeyd edək ki, artıq “Zunum” şirkəti “Boeing”-in dəstəyi və “Siemens” şirkəti “Airbus”-ın tərəfdaşlığı ilə elektrik motorlar üstündə çalışır.\nƏvvəlki məqaləQARA QUTU HAQQINDA BİLMƏDİKLƏRİNİZ\nNövbəti məqalədəMaraqlı fakt – Çinli turistlər prioritet istiqamət kimi Naftalanı seçir\nBursa Gəziləcək Yerlər Siyahısı | Ən Gözəl 15 Yer!\nbursa Məcidli Nərmin - 15 Avqust 2018


Əmək hüquq münasibətləri ilə bağlı olan sənədlərin tərtibi • Legal Store\nƏmək hüquq münasibətləri ilə bağlı olan sənədlərin tərtibi, əmək hüquq münasibətlərinin yaranması, dəyişdirilməsi, xitamı və s. məsələlərlə bağlı əmrlərin nümunəvi formalarının hazırlanması zamanı peşəkar hüquqi yardımın alınması çox vacib amillərdəndir.\nOnu da qeyd etmək lazımdır ki, bu sənədlərin tərtib olunma qaydası Əmək Məcəlləsi ilə tənzimlənir və onun vəzifələri sırasına daxildir. Əmək Məcəlləsi işçilərlə işəgötürənlər arasında yaranan əmək münasibətlərini, habelə onlarla müvafiq dövlət hakimiyyəti orqanları, hüquqi şəxslər arasında həmin münasibətlərdən törəyən digər hüquq münasibətlərini tənzim edir.\nƏmək hüququnun predmeti\nHər bir hüquq sahəsi ictimai münasibətlərin müəyyən bir hissəsini normaya saldığı kimi əmək hüququ da əmək münasibətlərini və əmək münasibətləri ilə bağlı olan münasibətləri tənzimləyir. Əmək hüququnun predmeti də məhz bu münasibətlərdir.\nLakin onu da qeyd etmək lazımdır ki, bütün əmək münasibətləri əmək hüququnun tərkibinə daxil deyildir. Əmək münasibətləri şəxsin işəgötürənlə bağlanmış əmək müqaviləsi əsasında işçi qismində fəaliyyətə başlaması ilə əmələ gəlir.\nAzərbaycan Respublikasının Konstitusiyanın 35-ci maddəsi əməyin azadlığını bəyan edir. Belə ki, maddədə təsbit edilir ki, hər kəs öz seçimi üzrə əmək fəaliyyəti ilə məşğul olmaq hüququna malikdir. Hər bir kəs əmək müqaviləsi üzrə, yaxud kooperativ üzvü kimi işləyə, mülki-hüquqi müqavilə üzrə konkret-müəyyən işi yerinə yetirə, yaxud fərdi sahibkarlıq fəaliyyətinin müxtəlif növləri ilə məşğul ola bilər. Bu da onu göstərir ki, əmək münasibətləri müxtəlif formalara malikdir.\nQanunvericiliyə əsaslanaraq demək olar ki, əmək hüququnun subyektləri qismində əmək münasibətlərinin və onlarla bilavasitə bağlı olan digər münasibətlərin əmək hüquq subyektliyinə malik olan tərəfləri çıxış edirlər.\nƏmək hüququnun subyektləri əmək qanunvericiliyi ilə tənzimlənən ictimai münasibətlərin əmək hüquq və vəzifələrinə malik olan və onları həyata keçirə bilən iştirakçılarıdır. Bu subyektlər həm əmək hüquq fəaliyyət qabiliyyətinə, həm də delikt qabiliyyətinə malik olmalıdırlar.\nƏmək hüquq subyektliyi isə dövlət tərəfindən tanınan əmək hüquq və vəzifələrə malik olmaq və onları şəxsən həyata keçirmək qabiliyyəti, eləcə də əmək sahəsində hüquq pozuntularına görə müstəqil surətdə hüquqi məsuliyyət daşımaq qabiliyyətidir.\nƏmək hüquq münasibətlərinin yaranması, dəyişdirilməsi və xitam edilməsi əsasları\nQanunvericilikdə əmək hüquq münasibətlərinin yaranması, dəyişdirilməsi və xitamı edilməsi hüquqi faktlar adlandırılır. Əmək hüquq münasibətlərinin yaranmasını doğuran hüquqi faktlar onların yaranmasının əsasları adlanır. Belə ki, əmək hüquq münasibətlərinin yaranmasının əsası qismində əmək müqaviləsi çıxış edir.\nBu məsələ Azərban Respublikasının Əmək Məcəlləsinin 7-ci maddəsinin ikinci hissəsində tam əks edilmişdir. Lakin bəzi hallarda əmək hüquq münasibətlərinin yaranması üçün təkcə əmək müqaviləsi kifayət etmir. Məcmu halında bu hüquqi aktlar əmək hüquq münasibələrinin əsası qismində çıxış edirlər.\nƏmək müqaviləsinin əsas şərtlərinin dəyişdirilməsi başqa sözlə desək, işçiyə əmək müqaviləsində nəzərdə tutulmayan başqa peşə, ixtisas, vəzifə üzrə əmək funksiyasının yerinə yetirilməsini həvalə etmək onu başqa işə keçirmə sayılır. Başqa işə keçirilməyə yalnız işçinin razılığı ilə, həmçinin yeni əmək müqaviləsi bağlamaqla yol verilir. Birtərəfli qaydada əmək müqaviləsinin şərtlərinin dəyişdirilməsinə müəyyən hallarda, işəgötürənin təşəbbüsü ilə bir aydan artıq olmayan müddətə yol verilə bilər.\nƏmək Məcəlləsinin 60-cı maddəsində təsbit edilir ki, işəgötürən işçinin razılığını almadan istehsalat zəruriyyəti və boşdayanma hallarının qarşısını almaq məqsədi ilə onu bir ay müddətinə müvəqqəti olaraq başqa işə keçirə bilər. Bir aylıq müddət bitdikdən sonra işçi əvvəlki əmək funksiyasının icrasına qaytarılır.\nƏmək hüquq münasibətlərinin xitamı bunun üçün hansı tərəfin təşəbbüs göstərməsindən asılı olaraq bunlardan ibarətdir:\nTərəflərin iradəsindən asılı olmayan halları və s.\nƏmək hüquq münasibətləri sırf şəxsi xarakter daşıdığından o, işçinin ölümü ilə də xitam olunur.\nƏmək hüquq münasibətləri ilə bağlı sənədlərin tərtibində hüquqi xidmət\nƏmək hüquq münasibətləri ilə bağlı sənədlərin tərtibində və ümumiyyətlə, hüquqi sənədlərlə bağlı məsələlərdə hər kəsə ehtiyatlı davranmağı məsləhət görürük. Bəzən sənədlərdə yol verilən xətalar sizə kiçik görünsə də, sonradan böyük problemlər yarada bilir. Buna görə də LEGALSTORE bu sahədə sizə hüquqi xidmət göstərir. Sonradan böyük problemlər yaşamamaq və özünüzü bu sahədə sığortalamaq üçün peşəkar hüquqşünaslarımıza müraciət edin!


[b]Beş taekvondoçumuzdan dördünə çinli rəqib[/b]\nÇinin Usi şəhərində taekvondo üzrə “Böyük Dəbilqə” beynəlxalq açıq turnirinin ilk günü üçün püşk atılıb. Apasport.az saytına verilən məlumata görə, yarışa 8 idmançı ilə qatılan Azərbaycan yığmasının 5 üzvünün də rəqibi bəlli olub.\nOlimpiya çəki dərəcələri üzrə baş tutacaq G1 kateqoriyalı turnirdə 3 taekvondoçumuz 1/16, 2-si 1/8 finaldan mübarizəyə başlayacaq. Bu gün dayanq üzərinə çıxacaq təmsilçilərimizdən Ayxan Tağızadə və Məhəmməd Məmmədovun rəqibi isə 1/32 final görüşlərinin nəticəsinə əsasən dəqiqləşəcək.\n1/16 final. Ayxan Tağızadə - Suo Jia/Xu Vanq (hər ikisi Çin)\n1/16 final. Məhəmməd Məmmədov – Bolin Çen/Yanqlianq Yao (hər ikisi Çin)\n1/16 final. Əliəsgər Əliyev – Ruddi Mateo (Dominikan Respublikası)\n1/8 final. Ramin Əzizov – Jenyu Guo (Çin)\n1/8 final. Payam Qobadi Oğaz – Jian Tian (Çin)\nQeyd edək ki, sabah Qaşım Maqomedov, Əli Məmmədov (hər ikisi 58 kq) və Səid Quliyev (80 kq) gücün yoxlayacaq. Turnirdə mükafatçılar sırasında yer alacaq taekvondoçular dekabrda keçiriləcək “Böyük Dəbilqə” seriya yarışlarına lisenziya əldə edəcəklər.\nAvropa və dünya çempionları üz-üzə - AVRO-2020


“Hökumət olaraq gözümüzü qazdan gözlənilən gəlirlərdən indidən çəkməliyik” - NATİQ CƏFƏRLİ - Hürriyyət\nEv İqtisadiyyat “Hökumət olaraq gözümüzü qazdan gözlənilən gəlirlərdən indidən çəkməliyik” – NATİQ CƏFƏRLİ\n“Hökumət olaraq gözümüzü qazdan gözlənilən gəlirlərdən indidən çəkməliyik” – NATİQ CƏFƏRLİ\n11:41 - 27 May, 2020\n“Məmləkət hələ uzun illər Cənub Qaz Dəhlizi üçün götürülmüş kreditləri bağlamalı olacaq”\n“Avropa qaz bazarında unikal vəziyyət yaranıb: Qaz saxlama anbarları 70%-dən çox dolub, istehlak həm təbii (yay mövsümü), həm də pandemiyadan doğan səbəblərlə kəskin aşağı düşüb. Bundan başqa, sıxılmış qaz (LNG) daha ucuz başa gəlir deyə, tankerlərlə daşınan qazın qiyməti də ucuzlaşır. Qətər çox aqressiv şəkildə Avropa bazarına qaz satmağa, ABŞ isə Körfəz ölkələri ilə birgə Rusiyanı Avropa bazarlarından sıxışdırmağa başlayıb. Qazın qiyməti həm uzunmüddətli müqavilələr ilə (neftin qiymətinə uyğun formul ilə), həm də spot (fiziki) bazarda müəyyənləşir”. Hurriyyet.org xəbər verir bu barədə REAL Partiyasının icra katibi, iqtisadçı Natiq Cəfərli qeyd edib.\n“May ayının 30-u və 31-ində qaz qiymətləri spot bazarında mənfiyə düşə bilər”\nCəfərlinin sözlərinə görə, ötən həftə Avropada satılan qazın spot bazarında 1000 m3-nin qiyməti məkanından asılı olaraq dəyişib: “1. Holland TTF qaz ticarəti platformasında 1000 m3 qaz 26,4 dollar. 2. Avstriyanın Baumqarten xabında (Rusiya qazının qiymətinə təsir edən ticarət platformasıdır) 1000 m3 qaz 49,7 dollar. 3. Britaniyanın NBP qaz ticarəti xabında isə 1000 m3 qaz 29 dollar olub. Bu ayın son iki günü bir çox spot kontraktlarının son günüdür, ona görə də may ayının 30-u və 31-ində qaz qiymətləri spot bazarında mənfiyə düşə bilər, yəni satıcılar qazın üstündə pul da verəcəklər ki, təki kimsə alıb qaz saxlama anbarlarına vursun”.\n“Çox güman ki, qaz qiymətləri 100 dolların altında olacaq”\nN. Cəfərli nəzərə çatdırıb ki, Rusiyanın 2020-ci ilin mart ayında Avropaya satdığı qazın orta qiyməti hər 1000 m3 üçün 125 dollar olub: “İndi “Qazpromun” bu il üçün bağladığı müqavilələrin ilk mərhələsi bitir, iyunda yeni müqavilələr bağlanacaq, Rusiya Qətər və ABŞ-la rəqabətə davam gətirmək üçün Avropaya böyük endirim edəcəyini açıqlayıb. Çox güman ki, qaz qiymətləri 100 dolların altında olacaq”.\n“Cənub Qaz Dəhlizi layihəsinə 25 milyard dollardan çox vəsait xərcləmişik”\n“Hə, bütün bunları nədən yazdım?! Azərbaycan hökuməti uzun illərdir ki, post-neft dövründə qaza bel bağlamışdı. Əslində, bizdə qeyri-neft sektoru elə qaz sektoru idi. Cənub Qaz Dəhlizi layihəsinə 25 milyard dollardan çox vəsait xərcləmişik, indiki və yaxın illərdə gözlənilən qaz qiymətləri ilə məmləkət hələ uzun illər qazı Avropaya satıb ancaq bu iri layihə üçün götürülmüş kreditləri bağlamalı olacaq. Yəni, xalq, millət və hökumət olaraq gözümüzü qazdan gözlənilən gəlirlərdən artıq indidən çəkməliyik”,-deyə iqtisadçı vurğulayıb.\nƏvvəlki məqaləŞəkidə 1 tona yaxın çətənə kolu məhv edildi\nNövbəti məqalədəABŞ müdaxilə edəcəkdi. İran tarix verdi. Ard-arda gəlirlər


Türkiyədə mikroavtobus qəzaya uğrayıb, yaralananlar var | AzPolitika — onlayn siyasi-ictimai qəzet\nAzərbaycanda vurulan vaksinlərin sayı 8 milyonu keçdi 21 Sentyabr, 2021\nTürkiyədə mikroavtobus qəzaya uğrayıb, yaralananlar var\nDərc olunub: 15/09/2021 - 21:54\nTürkiyədə bir neçə nəfərin xəsarət alması ilə nəticələnən yol qəzası olub. "Report" xəbər verir ki, bu barədə "Habertürk" məlumat yayıb.\nMəlumata görə, hadisə Mardin şəhərində qeydə alınıb. Midyat-İdil magistral yolunda mikroavtobusun idarəetmədən çıxması nəticəsində 10 nəfər yaralanıb. Qəzanın baş verdiyi əraziyə yol polisi, təcili yardım və xilasedicilər cəlb edilib.\nQəza ilə bağlı araşdırmalara başlanılıb.


Mərkəzi Bank pilot layihə kimi ibtidai sinif müəllimlərinə təlim keçirib - AZƏRTAC – Azərbaycan Dövlət İnformasiya Agentliyi\n2018-ci ilin noyabr-dekabr ayları ərzində Bakı şəhəri üzrə Təhsil İdarəsinin təşkilatçılığı ilə ibtidai siniflərdə Həyat Bilgisi fənnini tədris edən müəllimlərə təlimlər keçirilib.\nMərkəzi Bankdan AZƏRTAC-a bildiriblər ki, pilot layihə kimi keçirilən bu təlimlərdə Bakı şəhərinin ümumtəhsil məktəblərinin 100-dən artıq ibtidai sinif müəlliminə maliyyə savadlılığı portalı (bizimpullar.az) haqqında məlumat verilib, Həyat Bilgisi və maliyyə savadlılığı, pul nişanları və onların mühafizə elementləri, büdcə planlaşdırması, mövcud resurslardan qənaətlə istifadə, vergi və dövlət büdcəsi, sığorta və digər mövzular tədris olunub.\nTəlimlərin yekununda iştirakçıların sualları cavablandırılıb, onlara öyrədici vəsaitlər paylanılıb. İştirakçıların təlim haqqında rəyləri öyrənilib və yekun qiymətləndirilmə aparılıb. Təlimin sonunda keçirilmiş imtahan nəticələrinə müvafiq olaraq müəllimlər sertifikat əldə etmək hüququ qazanıblar.\nQeyd edək ki, Azərbaycan Respublikasının Mərkəzi Bankı "Azərbaycan Respublikasında maliyyə xidmətlərinin inkişafına dair Strateji Yol Xəritəsi"ndə prioritet istiqamət kimi müəyyənləşdirilmiş "Maliyyə bazarı iştirakçılarının bilik və bacarıqlarının artırılması" hədəfinin tədbirlərinin icrasını davam etdirir. Bu strateji tədbirlərin icrası çərçivəsində Mərkəzi Bank tərəfindən ölkənin ümumtəhsil məktəblərinin müəllimlərinə maliyyə savadlılığının kurikuluma inteqrasiya edilmiş elementlərinə dair peşəkar təlimlər keçirilir.\nAZERTAG.AZ :Mərkəzi Bank pilot layihə kimi ibtidai sinif müəllimlərinə təlim keçirib


ABŞ Türkiyəyə qarşı hansı planlara əl ata bilər?\nABŞ Türkiyəyə qarşı\nhansı planlara əl ata bilər?\n“Qüds müsəlmanların qırmızı cizgisidir”. Bu sözləri Türkiyə prezidenti Rəcəb Tayyib Ərdoğan lideri olduğu Ədalət və İnkişaf Partiyasının parlament qrupunun toplantısında deyib.\nƏrdoğan bildirib ki, ABŞ İsrailə dəstək məqsədilə Qüdsü İsrailin paytaxtı kimi tanımaq barədə qərar verərsə, bu, tək beynəlxalq hüququn pozulması yox, insan vicdanına vurulmuş bir zərbə olacaq: “Belə bir addım atılarsa, 5-10 gün ərzində İstanbulda İslam Əməkdaşlıq Təşkilatının liderləri zirvəsini təşkil edəcəyik. Bütün islam dünyasını o zirvədə hərəkətləndirəcəyik. ABŞ bütün işləri yoluna qoydu, bu qaldı? Hazırda Binyamin Netanyahu İsraildə iç məsələləri yoluna qoya bilmir. Biz bu məsələdə sona qədər mübarizə aparacağıq. Bu məsələ Türkiyənin İsraillə diplomatik əlaqələrini kəsməsinə qədər gedə bilər. ABŞ-a belə bir addım atmaması üçün bir daha xəbərdarlıq edirik”.\nTürkiyə prezidenti ABŞ-da davam edən Rza Zərrab məhkəməsinə də toxunub. O qeyd edib ki, bu məhkəməni ABŞ dövlətindəki bir qrup təşkil edib: “Dövlətin kritik nöqtələrindəki köhnə qrupun hazırkı hökumətin siyasətinə zidd olaraq başqa siyasət yeritdiyi anlaşılır. Bizim tərəf müqabilimiz hörmətli Trampdır və belə də qalacaq”.\nƏrdoğan bəyan edib ki, Rza Zərrab məsələsinə Türkiyə məhkəmələri baxıb və qərarını verib: “Məsələnin görünən tərəfinə gəlincə, İranla, yaxud başqa bir ölkə ilə ticarət quracağımıza biz qərar veririk. Türkiyə BMT qərarlarına riayət edib. Türkiyə-İran sərhədi ABŞ yaradılmamışdan əvvəl, 1636-cı ildə müəyyənləşib. Tarixən İranla bir çox məsələlərdə anlaşmışıq, yaxud anlaşmadığımız məsələlər olub. Ancaq İranla tarixi-mədəni əlaqələrimiz var. İranla ticarətin əsasını təbii qaz, neft ticarəti təşkil edir. ABŞ bizdən xahiş edəndə İrandan neft idxalını müəyyən səviyyəyə qədər azaltdıq. Bir çox ölkələr bunu etmədi. Qərbin ən güclü ölkələri İrana mal ixrac etdi. Biz İranla əlaqələrimiz zamanı mümkün qədər ABŞ-ın istəklərini nəzərə aldıq. Ancaq bunun qarşılığını ABŞ-dan görmədik. ABŞ-ın artıq Türkiyəyə qarşı bir planı olduğu aydın görünür”.\nTürkiyə prezidentinin sözlərinə görə, Şimali Suriyada bir terror qurşağı yaradılır: “Bu terror qurşağında hərbi bazalar yaradılıb. Şimali Suriyaya 3 minə qədər yük maşını ilə zirehli texnika, silahlar gəlib. ABŞ bu silahları kimə qarşı istifadə edəcək? İŞİD-ə qarşı? İŞİD qaldı? Suriyaya qarşı? Kimə qarşı istifadə edəcək? İrana, Türkiyəyə, bir az da qabağa gedərsə, Rusiyaya qarşı. Donald Tramp bizə dedi ki, İŞİD-dən sonra PYD/YPG-yə verilən silahlar geri alınacaq. Lakin əksinə, verilən silahlar artdı və ABŞ orada əlavə bazalar yaradır. Biz bunu müşahidə edirik və lazımi addımlar atacağıq. Biz heç kimin qarşısında əyilmədik və əyilməyəcəyik”.\nQeyd edək ki, gərginləşən ABŞ-Türkiyə münasibətləri Azərbaycanda da narahatlıqla izlənilir.\nDeputat Zahid Oruc bildirdi ki, ABŞ-ın Rza Zərrab üzərində apardığı istintaq tədbirləri faktiki olaraq dövlətlərarası münasibətlərin bir predmetinə çevrilib. Onun sözlərinə görə, Rza Zərrab burada sadəcə bir vasitədir, onun üzərindən hazırda siyasət quran məhz Amerikadır: “Niyyət də başadüşüləndir. Əgər məqsəd həqiqətən də indiki dövrdə türk hakim elitasını və yaxud da keçmişdə Ərdoğanın yaxın çevrəsi olan insanları böyük korrupsiya qalmaqallarına qoşmaqdırsa, həmin araşdırmaların getdiyi müddətdə bu yöndə yəqin ki, müxalif medialar bundan bəhrələnərək mütləq iqtidarı kəskin şəkildə qınamağa çalışacaq. Göründüyü kimi, Vaşinqtonla CHP başqanı Kılıçdaroğlunun şifrəli bank hesabları təbliğatı sinxronlaşmış, koordinasıya olunan bir səviyyədə gedirdi. Aydındır ki, proses vahid mərkəzdən idarə olunur. Deməli, Ərdoğana maksimum dərəcədə siyasi təzyiq etmək istəyirlər. Ancaq sual olunur ki, Rza Zərrabla buna qədərki dövrdə sövdələşmələr hansı mərhələlərdən keçib. Görünən budur ki, o, özünün söylədiyi kimi, əvvəlki müdafiə taktikası ilə azad olunacağını görmədiyindən məhkəmə orqanlarının fərqli xarakterli bir əməliyyatlarına gedib, bu yöndə hansısa bir razılşama var. Məqsəd isə hazırkı dövrdə Türkiyənin daxili və xarici siyasətinə güclü şəkildə təsir göstərməkdir”.\nZ.Oruc hesab edir ki, ortada daha böyük regional beynəlxalq siyasət var. “Çünki Suriya üzərində Türkiyə, İran və Rusiyanın bir formatda yer aldığını görməkdəyik. Təbii ki, bu da ABŞ-ı çox narahat edir və onlar İranın əvvəlki sanksiyalara qayıtmağını istədikləri üçün Türkiyənin prosesdən uzaqlaşması tələblərini irəli sürürlər. Şübhəsiz ki, burada Putinin Yaxın Şərqdə mövqeyinin möhkəmlənməsi və Suriyada davam edən müharibənin durdurulması, Rusiya və İranın fərqli bir statusda o bölgədə bərkiməsi fonunda nəyin bahasına olursa-olsun, Türkiyəni qaralamaq, onu öz mövqeyinə yenidən baxmağa vadar etmək siyasəti görünür. Bu, açıq-aşkar həm də o deməkdir ki, ABŞ-da istədikləri vaxt hüquqi araşdırma prosesi ədalətli müstəvidən çıxır və onun ətrafında lövbər salan qüvvələr onu istədikləri ölkəyə qarşı təbliğat materialına çevirə bilirlər”, - deyən deputatın sözlərinə görə, məsələnin başqa bir önəmli məqamı odur ki, Ankara israrlı bir şəkildə Fətullah Güləni Vaşinqtondan tələb edir. Z.Orucun fikrincə, bunun üçün Türkiyənin yetərli əsasları var: “Ankara 2016-cı ilin 15 iyulunda baş verən çevriliş cəhdinin həqiqətən də Pensilvaniyadan qaynaqlandığını ortaya qoyub. Bunun inkarı qeyri-mümkündür. Əslində, faktiki olaraq ABŞ-ın belə bir mövqe tutması Trampa təqdim olunmuş məxfi şifrəli materiallara bağlıdır. Orada əgər Gülən Türkiyəyə verilərsə, ötən onillər ərzində islam dünyasının ifadəsi olmaq istəyən və tamam fərqli bir din ölkəsi qurmaq layihəsinə gedən və bundan ötrü də böyük şəbəkə sistemi yaradan bir şəxsin arxasında dayanan bütün qüvvələri ifşa etmək ən azı mümkün olacaq”.\nDeputat onu da qeyd etdi ki, ABŞ Ərdoğanı seçkilərə qədər dayaqlarından məhrum etmək üçün hər cür vasitəyə əl atacaq. Z.Orucun fikrincə, maksimum güclü Türkiyə üzərində Amerikanın təsir rolunun qəbul edilməsi, onun nəzarətdən çıxmaması, xarici siyasət doktrinlərinin Vaşinqtonla razılaşdırılması, Türkiyənin Rusiya ilə sıx yaxınlığı fonunda mühüm silahları almaq və bununla da Qərbin müxtəlif regional planlarına zərbə vurulması. kimi məsələləri razılaşdırmaq istəyəcəklər: “Yəni bu təzyiqin arxasında real dövləti maraqlar var və bunu da Ərdoğan bilir. Ona görə də o, müqavimət göstərir, tabe olmur, özəlliklə Qərbin planlarından azad olmuş bir Türkiyə quruculuğu yönündə çox kəskin addımlar atmağa çalışacaq. Ancaq vəziyyət qiptə olunacaq deyil, çünki daxildə böyük problemlər mövcuddur, siyasi qütbləşmə dərinləşir və vətəndaşlar arasında çox kəskin münasibətlər mövcuddur. Bu, təhlükəsizlik proseslərinə də təsir göstərir. O cümlədən, xüsusilə də Suriyada kürd yaraqlılarının həm də İraqdakı hissəsinin silahlandırılması hər zaman ölkəyə xarici cəbhədən zərbə vurmaq situasiyasını meydana çıxarıb. Ona görə də Rza Zərrab üzərində bu fəaliyyəti aparanlar hətta onu azadlığına qovuşdursalar da, heç bir halda layihə Türkiyənin tamamilə geri çəkilməsi ilə nəticələnməyəcək. Çünki pərdə açılıb və görünən odur ki, burada məqsəd həm də İrandır”.\nSiyasi ekspert Vüqar Zifəroğlu isə hesab edir ki, indiki dönəmdə ABŞ-ın Türkiyəni itirməsi Vaşinqton üçün ciddi nəticələrə səbəb ola bilər. “Unutmaq olmaz ki, məhz Qərbin Türkiyəyə münasibətdə ikili standartlara yol verməsi, ölkə əleyhinə fəaliyyət göstərən separatçı qruplara dəstək verməsi nəticəsində bu gün Türkiyə bölgədə baş verən proseslərdə yeni müttəfiqlər arayışında oldu və nəticədə xarici şərtlərin təsiri ilə formalaşan Ankara-Moskva-Tehran yaxınlaşmasının şahidi olduq. Bu birlik Qərbin, ABŞ-ın maraqlarına cavab vermir. Lakin ABŞ eyni zamanda hazırki yaxınlaşmalardan müəyyən mənada bölgədə öz geosiyasi maraqları çərçivəsində də yararlanmaq niyyətindədir. Amerika rəsmiləri və Trampın son açıqlamalarına diqqət etsək, görərik ki, edilən başlıca vurğu Ankaranın Vaşinqtonun istər Tehran, istərsə də Moskva ilə dialoqlarında önəmli vasitəçi missiyası daşıya biləcəyi doğrultusundadır. Yəni ABŞ köhnə müttəfiqlərinin üzərinə yeni vəzifələr qoymaq istəyir. Nə Amerikadan, nə də köhnə qitədən istədiklərini ala bilməyən və bu səbəbdən də haqlı olaraq onlardan incik düşən Ankaranın hansı addımlar atacağı isə yenə Qərbin öz sözlərində və vədlərində nə dərəcədə səmimi olacaqlarından asılıdır”, - deyə Zifəroğlu bildirdi.


LENT - Balakəndə qanunsuz at əti aşkarlanıb\nEUR 2.0016 ▲ USD 1.7 ▼ RUB 0.0276 ▲\n▲ EUR 2.0016\n▲ RUB 0.0276\n10:44 Bakıdakı dəhşətli partlayışa görə vəzifəli şəxs HƏBS EDİLDİ\n16:49 Bakıdakı güclü partlayış: ÖLƏNLƏR VAR - YENİLƏNİB-2\nBalakəndə qanunsuz at əti aşkarlanıb\nTarix 14 Fevral 2018 / 16:19\nFevralın 14-də daxil olmuş məlumat əsasında Kənd Təsərrüfatı Nazirliyi yanında Dövlət Baytarlıq Nəzarəti Xidmətinin Balakən Rayon Baytarlıq İdarəsinin və Daxili İşlər Nazirliyinin Baş İctimai Təhlükəsizlik İdarəsinin Karantin tədbirlərini təmin edən Əlahiddə Polis Taboru əməkdaşlarının iştirakı ilə keçirilən tədbirlər zamanı Balakən rayonunun Qabaqçöl qəsəbə sakini Nurullah Nurəddin oğlu Cirinqovun həyətinə baxış keçirilib.\nDövlət Baytarlıq Nəzarəti Xidmətinin mətbuat xidmətindən Lent.az-a verilən məlumata görə, baxış zamanı Nurulla Cirinqova məxsus həyətdə qeyri-qanuni, antisanitar şəraitdə kəsilmiş, ağacdan asılmış, dərisi yarımçıq soyulmuş və sağlamlığına dair heç bir sənədi olmayan 1 baş atın cəmdəyi, arxa ətrafları və 1 ədəd at başı aşkar edilib.\nHəyətində at kəsimi aparan Nurullah Cirinqova söhbət əsnasında müvafiq dövlət qurumlarının nəzarətindən kənar at kəsimi və at ətinin tədarükü ilə məşğul olduğunu etiraf edib və həmin ətləri mal əti adı altında satmaq istədiyini bildirib.\nAşkar edilmiş at ətindən baytarlıq qanunvericiliyinə müvafiq nümunələr götürülərək müayinə üçün Respublika Baytarlıq Laboratoriyasına göndərilib.\nBalakən rayonu sakini Nurullah Cirinqova məxsus və onun tərəfindən kəsilmiş təxmini 95 kq çəkisində olan at ətinin müayinəsi başa çatana kimi, at cəmdəyi saxlama kamerasına yerləşdirilib.\nBu hadisə ilə bağlı materiallar toplanaraq araşdırımalar aparılması üçün Balakən Rayon Polis Şöbəsinə göndəriləcək.


Müdafiə Nazirliyi "Dövlət sirrinin mühafizəsi üzrə vacib məlumatlar" toplusu hazırlayıb (FOTO) - Trend.Az\nMüdafiə Nazirliyi "Dövlət sirrinin mühafizəsi üzrə vacib məlumatlar" toplusu hazırlayıb (FOTO)\nSiyasət Materials 18 Noyabr 2014 17:21\nMüdafiə Nazirliyi tərəfindən broşür formasında “Dövlət sirrinin mühafizəsi üzrə vacib məlumatlar” toplusu hazırlanıb.\nAzərbaycan, Bakı, 18 noyabr /Trend, müxbir İlkin İzzət/\nMüdafiə Nazirliyi tərəfindən broşür formasında "Dövlət sirrinin mühafizəsi üzrə vacib məlumatlar" toplusu hazırlanıb.\nNazirliyin mətbuat xidmətindən Trend-ə bildiriblər ki, bu məlumatlar Azərbaycan Prezidentinin 2014-cü il 24 sentyabr tarixli 742 №-li "Azərbaycan Respublikası Silahlı Qüvvələrinin Ermənistan Respublikası Silahlı Qüvvələri ilə təmas xəttində bəzi təhlükəsizlik tədbirləri haqqında" sərəncamına əsasən hazırlanıb.\nMəlumatların hazırlanmasında əsas məqsəd Azərbaycan Respublikası Silahlı Qüvvələrinin Ermənistan Respublikası Silahlı Qüvvələri ilə təmas xəttinə bitişik ərazilərdə (cəbhəboyu zonada) təhlükəsizlik tədbirlərini gücləndirmək, milli təhlükəsizlik və müdafiə mülahizələrinə görə xüsusi əhəmiyyət kəsb edən obyektlərin dislokasiyası, təyinatı, silahlı birləşmələrin strateji, operativ və səfərbərlik üzrə yerləşdirilməsi, hərbi hissələrin təşkilati strukturu, şəxsi heyətinin sayı barədə məlumatların, eləcə də "Dövlət sirri haqqında" Azərbaycan Respublikasının Qanununa görə dövlət sirri təşkil edən hərbi sahəyə aid digər məlumatların kütləvi informasiya vasitələrində və internet informasiya ehtiyatlarında, o cümlədən sosial şəbəkələrdə yayılmasının qarşısını almaqdan ibarətdir.\nMüasir dövrdə informasiyanın yeni dəyər kəsb etməsi, strateji resursa çevrilməsi onun qorunması, təhlükəsizliyinin təmin edilməsi məsələsini ön plana çıxarır. İnformasiya təhlükəsizliyi probleminin həlli yalnız texniki üsul və vasitələrdən istifadə bacarıqlarından deyil, həm də insanların mədəniyyətindən asılıdır.\nHazırda informasiyanın toplanması, saxlanılması, emalı və ötürülməsi proseslərinin informasiya kommunikasiya təhlükəsizliyindən istifadə etməklə həyata keçirilməsi imkanı konfidensial (gizli) informasiyanın asanlıqla başqalarının əlinə keçməsi təhlükəsini artırır. İnformasiya təhlükəsizliyinin təmin edilməsinin əsas şərtlərindən biri informasiyanın konfidensiallığı (gizliliyi) məsələsidir. İnformasiya resursları ilə işləyən insanlar ayrı-ayrı vətəndaşlara və ya təşkilatlara aid olan informasiyanın konfidensiallığını (gizliliyini) qorumaq üçün məsuliyyətlərini dərk etməlidirlər. Azərbaycan Respublikasının Milli Təhlükəsizlik Konsepsiyasında ölkənin informasiya təhlükəsizliyinə təhdidlər ümumi və qısa formada əksini taparaq, məxfi informasiyanın mühafizə olunmasının koordinasiyasının milli təhlükəsizlik sektorunun əsas məsələlərdən biri olduğu vurğulanır və qeyd edilir ki, Azərbaycan Respublikası bundan sonra da dövlət sirrinə aid edilmiş məlumatların mühafizəsi ilə bağlı fəaliyyətini davam etdirəcək.\nDövlət sirri haqqında əsas anlayışlar:\n- dövlət sirri - dövlətin hərbi, xarici-siyasi, iqtisadi, kəşfiyyat, əks-kəşfiyyat və əməliyyat-axtarış fəaliyyəti ilə bağlı olub, dövlət tərəfindən mühafizə edilən və yayılması Azərbaycan Respublikasının təhlükəsizliyinə ziyan vura bilən məlumatlardır;\n- dövlət sirri təşkil edən məlumatların daşıyıcıları - dövlət sirri təşkil edən məlumatların rəmzlər, obrazlar, siqnallar, texniki qərarlar və proseslər şəklində əks olunduğu maddi obyektlər, o cümlədən fiziki sahələrdir.\nAşağıda göstərilən, hərbi sahədə dövlət sirri təşkil edən məlumatların yayılması yolverilməzdir və qanunla bu məlumatları yaymaq qadağandır. Ona görə ki, bu məlumatların kütləvi informasiya vasitələrində və internet informasiya ehtiyatlarında, o cümlədən sosial şəbəkələrdə yayılması nəticəsində düşmən kəşfiyyatı yayılan informasiyaların köməyi ilə bir sıra kəşfiyyat məlumatlarını heç bir çətinlik çəkmədən toplamaq imkanını əldə edir, bu da öz növbəsində, Azərbaycan Respublikasının təhlükəsizliyinə ziyan vura bilər.\n- Azərbaycan Respublikası Silahlı Qüvvələrinin, operativ və səfərbərlik üzrə yerləşdirilməsinə dair əməliyyat planlarının, döyüşü idarəetməyə dair sənədlərin məzmunu, onların döyüş və səfərbərlik hazırlığı, səfərbərlik ehtiyatlarının yaradılması və istifadəsi haqqında;\nDövlət sirrinin mühafizəsi üzrə vacib məlumatlar toplusu


Bə İraği dıvləti təşkil karde prosessədə bıə Amerkə mıdoxiləon etıroz karde xoto İraği milləti aksiya. - Parstoday\nBə İraği dıvləti təşkil karde prosessədə bıə Amerkə mıdoxiləon etıroz karde xoto İraği milləti aksiya.\n01 Sentyabr 2018, 12:17\nZinə Bəğdadədə çand həzo nəfər çı İraği millət, bo ım haftə 2-minə kərə, bə İraği dıvləti təşkil karde prosessədə bıə Amerkə mıdoxiləon etıroz karde xoto aksiya dəvonişone.\nBə Əlaləm raporti əsos, İraği aksiyaəkəon dastədə bıə plakarton səpe ğeyd bıə be ki "Bəğdadədə Amerkə səfarətxonə terrorizmi sərçəşməy".\nİraği milləti çoşəmbə ruji həm Bəğdadədə de aksiya bərpo karde, Bə İraği tojə dıvləti təşkil karde prosessədə bıə Amerkə mıdoxiləon etıroz kardə bıə bən.\nİraği parlemanti səçın bərpo bey zəmoniku detosə bə ısət, bə DAEŞ-i əleyh beynəl xalğ nomo bıə pesoxtə bıə koalisiyaədə Amerkə prezident Donald Trampi məxsusə nımoyəndə Bert Məkqork, veyni cəhdış kardə ki de İraği siyasi rəhbəron və partiya rəison vindemon və de əvon tojə dıvləti təşkil doe barədə məşvərət bıkə.\nİrağədə siyasiyə qrupon elan kardən, Trampi nımoyəndə cəhd kardedə ki İrağədə de təziğ və təhdidi, qıləy dıvlət de Vaşenqtoni fiki mıtobiğ təşkil bıbu.\nIm məsələ İraği şəxsiyəton və milləti etırozon bois bıə.\nİraği Əlfəth nomo intixabatiyə koalisiya rəis pencşambə ruji de Bert Məkqork vindemoni cərəyonədə izhorış kardə: İraği tojə dıvləti təşkil doe cərəyonədə jıqo Vaşenqtoni cəhdon iyən mıdoxiləon de İraği şiddətinə reaksiya dim bə dim bəbe.\nHadi Əlameri əlovəş karde: İraği millət de Amerkə das iyən plan İrağədə təşkil bıə ehtimoliyə dıvləti, mızdor zıneydə və 2 manqi mıddətədə əy pebəqordone.\nİraği parlemanti səçın 2018-nə sori Mayə manqi 12ədə bərpo bıə, əmmo partiaon ta ım zəmon bo əksəriyət qurupi təşkil doe ki bo tojə i-nə vəziri intixab karde qıləy mığəddəmə hihob bıdə, bə rizoyət omənin.\nTrampı bə Səudiyyə Ərəbıston səfər karde xoto yəmənı milləti etirazinə mitinq.\nQurcıstonədə radikalə Azəri mediyaon cəmaəti bə etıroz aksiyaon dəvoniye dəvət kardedən.\nsionist rejimi hərbiyə təyarəon bə Ğəzzə hucum.\nƏbdulməlik Əlhosi:Ərəbıston və İ bə ərəbon əmirətion bə Yəmən təcavuz karde vəsilən.\nTırkiyədə Azərbaycan Respublika "mıslmonon ibemonə hərəkati " uzv dastqir be.\nŞirazı oveyzı nəticədə kıştə bə kəson iyən yarəjəon ədəd ve bə.\nİroni nat vəziri muavin:Tırkiyə ironi qazi idxali ve kardeş tələb kardə.\nQilanədə İ milyon nəfərisə ve Nəvozə idi mısaferon sakin bən\n7 çandə saat bənav\nSumesəradə dasti sənaye nımuişqah bərpo be\nSəudiyə hərbionku 20 nəfər ım məmləkəti cənubədə bə həlokət rəsedən.\nFələstinıjə mubarizəəkon bə Telaviv rəketinə hucum.\nTrampı sıxanon Colanı işğal bə məntəğə həxədə İroni məclisi rəisi tərəfo məhkum be.


Mühasib ilə Buxalter arasındakı fərqi bilmək niyə bizneslər üçün vacibdir?\nBiznes sahibləri buxalter və mühasib arasındakı fərqin nə olduğundan çox da əmin deyil. Ümumiyyətlə artıq buxalter də Azərabaycanda mühasib adlanmağa başlayıb. Amma dünyada bu iki vəzifənin adı fərqlidir. İngilis dilində bookeeper (buxalter) və accountant (mühasib) ad olaraq fərqlənsə ABŞ və İngiltərə kimi ölkələrdə də bu ikisi arasındakı fərq biznes sahibləri tərəfindən bilinmir. Ölkəmizdə hər ikisinə mühasib adı verilir; biz bu məqaləmizdə buxalter və mühasib deyə istifadə etdik.\nBu iki vəzifə arasındakı fərqi bilmək niyə işəgötürən və bizneslər üçün vacibdir? Çünki, ancaq aradakı fərqi bilməklə biznesinizə doğru məsləhətləri verəcək doğru mütxəsissləri cəlb edə bilərsiniz. Bu, eyni zamanda hər vəzifədən nələr gözləməli olduğunuza da kömək edəcəkdir.\nBu iki vəzifə dilimizdə eyni adlansa da aradakı fərqlər belə sıralana bilər.\nBuxalterlər işi daha çox işləyərək öyrənirlər və bəzi proqramlardan istifadə edərək təlim keçənlər də olur. Bundan fərqli olaraq mühasiblərin mühasibat dərəcələri olur. Onların bir çoxu Sertifikatlaşmış İctimai Mühasibdir (CPA). Amma çox az mühasib bu dərəcəyə sahib olmur.\nBuxalterlər ən az bir biznes software proqramı haqqında məlumata sahib olurlar və bununla da şirkət ya da işçilər tərəfindən istifadə ediləbiləcək texnologiya haqqında məlumat verə bilirlər. Mühasiblər isə ümumiyyətlə (həmişə deyil) mühasiblər üçün nəzərdə tutulmuş daha üst səviyyəli mühasibat həllərindən istifadə edirlər. Bu həllər vergi planlaması və digər maliyyə anlayışlarını onlara çatdırır. Mühasiblər özləri işləsə də, müştəriləri bu proqramlardan istifadə etmirlər, buxalterlərdə bu tam tərsidir.\nBuxalterlər müstəqil audit və attestasiyalar həyata keçirə bilmirlər. Mühasiblər (SİM-CPA) və sertifikatlı auditorlar audit və attestasiyalar həyata keçirə və sertifikatlaşmış maliyyə hesabatları verə bilirlər.\nBuxalterlər müştərinin biznesinin gün içindəki detallı prosesindən xəbəri olur. Mühasiblər isə əksinə biznesin daha çox yüksək səviyyədəki işlərindən xəbərdar olurlar.\nBuxalterlər biznes strategiyası və məsləhətçi rollarına sahib olurlar. Mühasiblər isə vergi həlləri, vergi kouçluğu və maliyyə planlaması rollarını ifa edirlər.\nBuxalterlər biznesin sadəcə maliyyəsindən xəbərdar olurlar. Mühasiblər isə müştərinin biznes və şəxsi maliyyəsi haqqında detallı məlumata sahib olurlar.\nBuxalterlər payroll və satış ilə bağlı vergi bəyannamələri xaricində bəyannamə göndərə bilmir. Mühasiblər isə biznes və şəxsi gəlir ilə bağlı vergi bəyannamələri göndərə bilir.\nNəticə olaraq bunu demək olar ki, biznesinizin inkişafı üçün maliyyənizin bütün şəklini görməlisiniz. Mühasib və buxalter hər biri biznes rəqəmlərinə fərqli eynəklərlə baxırlar. Hər ikisinə sahib olmağınız şirkətiniz üçün ən yaxşı məsləhətə çatacağınıza təminat verir. Bu iki vəzifənin fuksiyaları birlikdə biznesinizin uğuru üçün çalışırlar. Hər iki perspektivə sahib olanda maliyyəniz barədə rahat olursunuz və sevdiyiniz işi görməyə başlaya bilirsiniz-yəni biznesinizi idarə etməyə.


Bəkməzin faydaları » Qadin.Net ~ İlk milli qadın portalı... Azərbaycan xanımlarına...\nvirtual dərslər 7 April 2015 20:40 Cavab yaz\nBekmezi yayda ozumuz tutdan duzeldirik.Xeyri baredede bilirdim tesekkur\nsahib.meherremov 14 December 2013 23:11 Cavab yaz\nKorpe usaqlara vermek olar?\nAlizade SABI 10 December 2013 15:21 Cavab yaz\nNar bekmezi xowlayiram\nYaso 29 November 2013 23:18 Cavab yaz\nBekmezin bu qeder faydasi olduqunu bilmirdim oyrenmeyim yaxsi oldu tesekkur edirem\nrana969 29 November 2013 15:54 Cavab yaz\nAytac M-ca 29 November 2013 15:35 Cavab yaz\nBu qeder faydalı olduğunu bilmirdim teşekkürler\ncicek 28 November 2013 23:18 Cavab yaz\nMən qış gələn kimi tər halvası hazırlayıram.Doşabla hazırlanır.Bəzən də səhərlər içərisinəkərə yağı qatıb yeyirəm.Çox faydalıdır\nqeribe 28 November 2013 01:19 Cavab yaz\nBizim evden bekmez hech vaxt eksik olmur. Chox xeyirli oldugunu bilirdim.\nToRmEnTo 27 November 2013 18:47 Cavab yaz\nBu xeberi oxuyandan her gun 1-2 qasiq dosab icirem :) Yaxsi ki bele xeberler var,hec olmasa nelerese riayet edirik.\nHemolina 26 November 2013 22:32 Cavab yaz\nBəkməzsiz bir günüm olmasın deyərdim. O dərəcədə çox sevirəm bəkməzi. Amma biz doşab deyirik. Gülşən xanım təşəkkürlər.\nsevda.elcin 26 November 2013 21:00 Cavab yaz\nMende isdifade etmisem,xeyrli oldugunu bilirem.cox sag olun paylasmisini,xeberi olmayanlar oyrensin.he bu arada biz terefde DOSAB deyilir.\nraya-23 26 November 2013 20:08 Cavab yaz\nBir dəfə bu bəkməzin tv də necə hazirladiglarina baxdim... hec onu necə yemək olar axi..\nbahar-81 26 November 2013 20:01 Cavab yaz\nBilirem cooox faydalidir.cooxda xowlayiram\nAyka sevgi 26 November 2013 19:16 Cavab yaz\nР‘РёР·Рґə РјР°РјР°РіРёР»РёРј РѕР·Р»əСЂРё С…Р°Р·РёСЂР»РёС‹РёСЂ С†РѕС… С…РµС‹РёСЂР»РµСЂРё РІР°СЂ С†РѕС… СЃР°РіРѕР» РјəР»СѓРјР°С‚Р»Р°СЂ СѓС†СѓРЅ..\nMOON-FLOWER 26 November 2013 19:13 Cavab yaz\nBekmez deyendeki dowab,wirin oldugu ucun hec sevmirem hemde uwaq vaxti xeste olanda anam o qeder yedizdirdiki mene onnan sora nese sevmirem)\nShari 26 November 2013 18:47 Cavab yaz\nSevirəm bəkməzi amma mən doşab deyirəm,evdədə doşab deyirik.\nrana969 26 November 2013 18:32 Cavab yaz\nMənim bacım qızı çox sevir bəkməzi özdə "qaya bay" yəni "qara bal" deyir. Çox sağ ol bacış əllərinə sağlıq bu qədər faydalı olduğunu bilmirdim\nLale_LR 26 November 2013 18:26 Cavab yaz\nƏlbətdə eyni məhsuldur sadəcə bölgələrə görə adlar dəyişir\nÇox sağol cavab üçün Gülü, sevindime! Elə bilirdim fərqlidir, pis oldum ki, bu qədər faydalı məhsulu niyə tanımıram. Bir rus babuçkasından "Şışka doşabı" almışdım uşaqlar körpə olanda. Allergiyalı öskürəkdən az qala astma olacaqdılar. O banka bitməmiş öskürəkləri kəsildi.\nTut doşabı olur bizdə adətən (bağdan gəlir).\nÇox sağol Gülü\nay Gülüş, üzüm doşabı ilk dəfə eşitdim, bu qədər də faydalı imiş. Bilmirsən- qara üzümdən hazırlamaq olar?Qaydasını bilən var görəsən? Həyətdə üzümlər eləcə quşlar üçün qaldı. Amma üzüm bişirmək də bir az təhlükəlidir, spirt əmələ gəlir\nRyos 26 November 2013 18:22 Cavab yaz\nFaydali olduqunu bilirdim..ama bu qederini bilmirdim.sayende bildim.Teshakkur edirem bacim.\nMilana.M 26 November 2013 18:15 Cavab yaz\nÇox sağol Gülüş. Bəhməzin bu qədər faydali oldugunu bilmirdim. Uşaqliqdan sevmirdim bəhməzi. Amma indi düşünürəm ki hər evə lazimdir. Öskürək qan azlığı calsium catışmamazlığı dəmir anemiyasıni aradan qaldırmaq kimi guclu təsirə malikdir. Xəbərlərin davamlı olsun..


Kompüter elmləri üzrə elmi şuranın ilk iclası keçirilib\nAMEA-nın İdarəetmə Sistemləri İnstitutunda Kompüter elmləri üzrə elmi şuranın ilk iclası keçirilib.\nŞuranın sədri, AMEA-nın müxbir üzvü Əminağa Sadıqov iclası giriş sözü ilə açaraq şura üzvlərini gündəlikdəki məsələlərlə tanış edib.\nAlim əvvəlcə şuranın fəaliyyət göstərməsi üçün mövcud olan normativ-hüquqi bazanı təşkil edən sənədlər barədə məlumat verib. Bildirib ki, şuranın fəaliyyəti Azərbaycan Respublikası Prezidentinin Sərəncam və Fərmanları, “Elm haqqında” Azərbaycan Respublikasının Qanunu, Azərbaycan Respublikası Nazirlər Kabinetinin, Elmi Tədqiqatların Əlaqələndirilməsi Şurasının və AMEA Rəyasət Heyətinin müvafiq qərarları, habelə Elmi istiqamətlər üzrə elmi şuralar haqqında Əsasnamə ilə tənzimlənir.\nAMEA-nın müxbir üzvü Ə.Sadıqov qurumun qarşısında duran əsas vəzifələrdən, “Kömpüter elmləri” ixtisası və bu elm sahəsi üzrə ölkəmizdə və dünyada aparılan elmi tədqiqatlardan bəhs edib.\nSonra şuranın sədr müavini, AMEA-nın müxbir üzvü Ağası Məlikov və professor Oqtay Nüsrətov çıxış edərək kömpüter elmlərinə aid olan ixtisasların dəqiqləşdirilməsinin və bu sahədə aparılan tədqiqatların prioritet istiqamətlərinin müəyyənləşdirilməsinin vacibliyini vurğulayıb, bu məqsədlə İşçi qrupunun yaradılması təklifini irəli sürüblər.\nMüzakirəyə çıxarılan növbəti məsələ doktorant və dissertantların tədqiqat mövzularının təsdiqi olub.\nGündəlikdəki məsələlərin müzakirəsi zamanı akademik Telman Əliyev, AMEA-nın müxbir üzvü Vaqif İbrahimov, professorlar Sayəddin Cəfərov, Ələkbər Əliyev və dosent Ədalət Paşayev çıxış edərək öz təkliflərini səsləndiriblər.\nİclasa yekun vuran Əminağa Sadıqov müzakirələr zamanı səslənən təkliflər əsasında müvafiq sənədin hazırlanacağını və şuranın növbəti iclasında təsdiq olunacağını bildirib.


“Bu, hakimiyyətin ləyaqətini itirməsi deməkdir” – Paşinyana mesaj - Reportyor\n“Ermənistan Qazaxıstana əsgər göndərməklə “demokratiya kartı”nı itirdi”\n“Bir qrup avtoritar ölkəyə lazım idi ki, məhz küçədən, inqilabdan hakimiyyətə gələn bir lider bu qərarı elan etsin…”\nReportyor.info Ermənistan mətbuatına istinadla xəbər verir ki, bu sözləri Nikol Paşinyanın silahdaşlarından biri sayılan, hakim partiyanın üzvü, sabiq deputat Qayane Abramyan deyib.\nO, bunu Ermənistanın Baş nazirinin KTMT qoşunlarının Qazaxıstana göndərilməsini elan etməsinə və erməni hərbçilərinin həmin ölkəyə göndərilməsinə dair qərarını özünün sosial şəbəkə səhifəsində şərh edərkən yazıb.\nAbramyan deyib ki, bununla da Ermənistanın böyük əziyyətlə yaratmaq istədiyi demokratik dövlət imicinə ciddi zərbə vurulub: “Növbəti dəfə Ermənistanın dövlət maraqları təhlükə altına salınıb. Məlum məsələdir ki, Ermənistan KTMT ordusunun Qazaxıstana göndərilməsinə dair nə təşəbbüs irəli sürüb, nə də qərar qəbul edib. Sadəcə, bir qrup avtoritar ölkəyə lazım idi ki, məhz küçədən, inqilabdan hakimiyyətə gələn lider bu qərarı elan etsin. Baxmayaraq ki, ən çətin günlərdə KTMT onu tək qoymuşdu…”\nPaşinyanın silahdaşı bildirib ki, Ermənistan bununla da beynəlxalq münasibətlərdə malik olduğu əsas kartını – demokratik dəyərlərə sadiqliyini itirmiş oldu: “Bu kədərli qərarla və onun bütün dünyaya məhz Ermənistanın Baş naziri vasitəsilə elan olunmasıyla İrəvan bizim beynəlxalq münasibətlərdəki əsas və yeganə kartımızı – demokratiya dəyərlərini müdafiə edən demokratik dövlət mövqeyini itirdi. Bizim KTMT-dəki üzvlüyümüz beynəlxalq aktorlar tərəfindən de-yure qəbul olunurdu, çünki bilirdilər ki, başqa seçimimiz yoxdur. Ancaq indi artıq biz defakto bir avtoritar şəxsə xidmət göstərən ailənin üzvünə çevrilmişik.”\nRusiyada yaşayan tanınmış erməni əsilli rejissor Sarik Andreasyan isə Ermənistan hökumətinin Qazaxıstana əsgər göndərməsini daha sərt şəkildə tənqid edib. Və ermənilərə Tokayevin Azərbaycanı Qarabağdakı qələbə münasibətilə təbrik etməsini xatırladıb: “Bir neçə ay əvvəl Tokayev Əliyevi qələbənin ildönümü və bayram münasibətilə təbrik edib. Bugünsə Ermənistan Qazaxıstanda vəziyyətin düzəlməsi üçün oraya 70 hərbçi göndərir. Hesab edirəm ki, heç bir nəfər də göndərmək olmaz. Bu, Ermənistan hakimiyyətinin ləyaqətini itirməsi deməkdir. Ayıbdır!”\nQeyd edək ki, Ermənistanda bu cür düşünənlər kifayət qədər çoxdur. Məlum məsələdir ki, Paşinyan bu addımı heç də böyük həvəslə atmayıb. Lakin bu, həm də onun Moskvaya dirəniş göstərəcək iradəyə malik olmadığını ortaya qoyur.\nAncaq istənilən halda özünü dünyaya demokratik ölkə kimi tanıtmağa çalışan Ermənistanın avtoritar rejim sayılan Qazaxıstan hakimiyyətini qorumaq üçün hərbçi göndərməsi İrəvanın yaratmaq istədiyi imiclə kəskin ziddiyyət təşkil edir.\nTacikistan da qoşun göndərdi